Yen Mengukuh Berbanding Matawang Lain, Harga Minyak Mencapai Paras Tertinggi

Pasaran Matawang
Matawang yen didagangkan kukuh berbanding US dolar dalam sesi dagangan Eropah.
USD/JPY menyusut sebanyak 0.17% kepada 112.93 setakat jam 4.55 p.m.
Pengukuhan yen didorong oleh pengumuman Bank Pusat Jepun (BoJ) untuk memotong amaun pembelian bon 10-25 tahun daripada ¥200 billion kepada ¥190 billion.
Euro/JPY juga jatuh iaitu sebanyak 0.41% kepada 134.83.
 Matawang euro juga jatuh berbanding US dolar berikutan pengambilan keuntungan oleh pelabur selepa bank pusat Eropah mengumumkan untuk mengukuhkan matawang euro.
Pasaran Komoditi
Harga minyak melonjak naik ke paras tertinggi sejak tahun 2015 pada hari Selasa.
Harga minyak WTI dan Brent mengalami kenaikan 50% dan 30% masing-masing.
Peningkatan harga berikutan sikap spekulator bahawa harga minyak akan terus meningkat dengan usaha pemotongan minyak mentah oleh OPEC dan kejatuhan aktiviti galian minyak.
Harga emas masih lagi jatuh dalam sesi dagangan Eropah.


Belum ‘Panas Enjin’, EUR/USD Berlegar Di Bawah Paras $1.1000

Ketidaktentuan pasaran di awal minggu memberi kelebihan terhadap dagangan mata wang utama US dolar yang memaparkan pengukuhan pada pembukaan sesi pasaran Asia semalam.
Namun dengan momentum yang lemah, gagal untuk menyokong prestasi cemerlang US dolar sehingga bersambung ke sesi pasaran New York.
Perkembangan perang Rusia-Ukraine terus dipantau pelabur dan dalam waktu yang sama turut mengikuti laporan langkah sekatan pergerakan di Shanghai susulan penularan Coronavirus.
Pelabur akan berwaspada untuk pergerakan US dolar menjelang terbitan data tumpuan utama iaitu laporan data pekerjaan NFP Amerika Syarikat (AS) pada penghujung minggu ini.

Meneliti pergerakan harga pada carta pasangan mata wang EUR/USD semalam, harga pada mulanya susut ke paras sekitar 1.09450 selepas penurunan di sesi Asia, kemudiannya melonjak semula di sesi Eropah menguji rintangan 1.1000.
Namun, bersambung dagangan sehingga ke penghujung sesi New York, harga kekal berlegar di bawah paras rintangan tersebut, dilihat sukar untuk menembusinya.
Situasi sama dilihat pada dagangan di sesi Asia pagi ini (Selasa), dengan pergerakan harga juga terhalang oleh paras halangan Moving Average 50 (MA50) pada rangka masa 1 jam untuk terus memberi isyarat bagi harga bergerak dalam trend bearish.
 Sekiranya penurunan lebih jelas harga dipaparkan selepas ini, zon sekitar 1.09000 menjadi tumpuan awal yang bakal diuji harga untuk keluar dari zon mendatar harga itu sejak minggu lalu.
Penurunan lebih rendah yang diteruskan dilihat akan kembali menuju semula ke zon support 1.08000.
Namun jika harga mula memberi isyarat untuk berlaku perubahan trend, lonjakan awal harga akan melepasi paras 1.1000 dan halangan MA50.
Seterusnya kenaikan harga bakal menuju ke zon rintangan pada sekitar 1.11300, ketinggian yang dicapai harga pada 2 minggu yang lalu.
Kenaikan lebih tinggi seterusnya dijangkakan untuk mencapai paras 1.12000 untuk menguji pula paras tumpuan tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Lebih Cenderung Untuk Jatuh Lagi?

Mata wang Eropah didagangkan lemah di awal minggu selepas laporan berkenaan program vaksin AstraZeneca yang ditangguhkan sementara susulan kesan darah beku pada penerima vaksin.
Namun, Pertubuhan Kesihatan Sedunia (WHO) tampil untuk menenangkan keadaan dengan memberi jaminan supaya meneruskan program suntikan vaksin AstraZeneza kerana belum terdapat bukti susulan dakwaan masalah kesan sampingan tersebut.
Mata wang Euro dan Pound Sterling dilihat bergerak lemah di awal minggu walaupun program vaksinasi di UK masih lagi diteruskan.
Faktor yang dilihat memberi tekanan kepada Pound Sterling didorong oleh kewaspadaan pelabur menjelang mesyuarat polisi bank pusat England pada Khamis ini.
Bank of England (BOE) dijangka akan mengekalkan kadar faedah semasa namun kenyataan oleh bank pusat akan menjadi petunjuk penting bagi polisi di masa hadapan dan memberi impak terhadap pergerakan Pound.
Pada carta pasangan mata wang GBP/USD, harga masih pamerkan corak penurunan dengan kenaikan terhalang pada paras halangan Moving Average 50 (MA50) pada rangka masa 1 jam yang memberi isyarat harga belum bersedia untuk membuat kenaikan.
 Penurunan harga telah kembali semula berlegar di zon sokongan 1.38600-1.38300 sehingga dagangan bersambung pada sesi Asia pagi Selasa.
Jika Pound terus menerima tekanan pada minggu ini, pelabur akan menjangkakan harga jatuh lebih rendah melepasi zon 1.38600-1.38300 sebelum menuju ke zon support 1.3700.
Sebaliknya jika harga berjaya melonjak semula, tumpuan utama adalah pada paras rintangan 1.4000 yang masih belum berjaya ditembusi setelah diuji beberapa kali sejak minggu lalu.
Kenaikan lebih tinggi bakal dijangkakan sehingga ke paras rintangan 1.4100 dan 1.4200.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa Pula USD Kembali Tersembam Lepas Naik Tinggi?

US dolar didagangkan lebih rendah pada hari Selasa selepas bacaan data perkhidmatan Amerika Syarikat yang kurang memberangsangkan memaksanya mengurangkan keuntungan Jumaat lalu.
Raja mata wang itu telah mencatat pengukuhan susulan laporan pekerjaan NFP AS yang menunjukkan pertambahan ketara pada bulan Mei, sebanyak 339,000 berbanding jangkaan 193,000.
Angka yang disemak semula untuk bulan April juga dengan meningkat dengan pertambahan sebanyak 294,000 daripada 253,000 pekerjaan, sekali gus mengukuhkan lagi dagangan US dolar.
Bagaimanapun, terbitan data pada hari Isnin kembali menolak jatuh mata wang gergasi itu. Walaupun sektor perkhidmatan menunjukkan pengembangan pada bulan Mei, tetapi trend yang dilihat semakin sederhana telah meresahkan pelabur.
Pada sesi Asia, indeks dolar yang mengukur kekuatan dolar greenback didagangkan berlegar pada sekitar harga 104.00 berbanding sekumpulan mata wang utama.
 Susulan daripada penyusutan greenback, euro memanfaatkan peluang tersebut untuk kembali beberapa memadamkan kerugian terdahulu untuk didagangkan sekitar harga 1.07150 berbanding USD pada sesi Asia.
Sementara itu, mata wang pound turut mencatatkan pemulihan, tetapi masih diniagakan lebih rendah pada sekitar harga 1.2440 berbanding US dolar.
Menjadi tumpuan utama pasaran pada sesi Asia hari ini adalah mesyuarat polisi Reserve Bank of Australia (RBA) yang dijangka akan mengekalkan kadar tidak berubah pada 3.85%.
Dolar Aussie kini didagangkan mendatar pada sekitar harga 0.6615 berbanding greenback yang menandakan kewaspadaan pelabur menjelang keputusan polisi RBA.
Dolar Kanada pula tanpa dijangka lebih kukuh berbanding greenback, hanya menerima sedikit impak daripada NFP minggu lalu kerana disokong oleh harga minyak yang lebih kuat.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal GBP/USD – Timeframe H1 – 23/1/2018

Seperti jangkaan, harga GBP/USD berjaya untuk meneruskan pergerakan bullish semalam dengan mencapai target terhampir iatu ke sekitar 1.4000. Kenaikan ini direkodkan hampir 132 pips. Jadi secara teknikal, momentum wave masih dikuasai mood bullish ketika ini dengan terbentuknya new HH semalam.
 Peluang re-entry yang boleh diperhatikan ketika ini adalah di sekitar zone buy iaitu Key Support terhampir 1.3920/00 bagi membentuk new HL sebelum ia meneruskan lagi kenaikan.  Target terhampir adalah 1.4000 dan jika breakout ia akan bullish ke level resistance seterusnya. Walaubagaimanapun, jika ia breakout Key Support ini, GBP/USD berkemungkinan akan menguji harga ke support seterusnya sebelum ia kembali bullish.
Oleh itu, sebelum memasuki pasaran pastikan anda mengira risk-reward, mengenalpasti  sentimen semasa bagi kedua-dua matawang ini dan juga pattern reversal yang berpotensi terbentuk di sekitar harga tersebut.


Lepas Tekan Rapat Pedal Minyak, EUR/USD Perlahankan Semula Had Laju Penurunan Harga

Mata wang Euro terselamat dari alami kejatuhan lebih parah apabila US dolar dilihat tidak meneruskan pengukuhannya pada dagangan Rabu semalam selepas melonjak pada Selasa lalu ketika data inflasi Amerika Syarikat (AS) diterbitkan.
Pergerakan pasaran lebih mendatar semalam dengan data indeks harga pengeluar AS diberi tumpuan pada sesi New York dengan bacaan yang sedikit baik berbanding jangkaan, namun tidak memberi kesan begitu ketara terhadap pergerakan harga.
Walaupun US dolar gagal mengekalkan momentum lonjakannya dan bergerak suram semalam, namun pelabur berwaspada untuk sebarang kejutan yang boleh berlaku sementara menantikan keputusan mesyuarat FOMC minggu hadapan
Federal Reserve (Fed) bakal meneruskan kenaikan kadar faedah agresif sebanyak 75 mata asas itu, tetapi tercetus pula jangkaan untuk kenaikan sehingga 100 mata asas selepas data inflasi AS diteliti.

Pada carta harga pasangan mata wang EUR/USD, harga dilihat bergerak lebih mendatar semalam berbanding terjunan drastik yang dipamerkan pada Selasa.
Harga bergelut untuk membuat kenaikan melepasi paras pariti 1.0000 yang menjadi rintangan buat harga dengan melihatkan harga berlegar perlahan di zon tersebut sehingga ke penghujung sesi New York.
Bersambung di sesi Asia pagi Khamis ini, harga kekal perlahan bergerak di sekitar 0.99700 dan masih berada dalam zon julat mendatar harga semalam.
 Trend pergerakan harga masih bearish di mana harga berada di bawah paras halangan Moving Average 50 (MA50) pada rangka masa 1 jam di carta EUR/USD tersebut.
Sekiranya penurunan dilanjutkan hari ini pula, paras sokongan pada 0.99500 bakal ditembusi sebelum harga menuju puka ke zon support utama pada 0.98800.
Zon tersebut gagal ditembusi pada dagangan minggu lalu yang berjaya melantunkan semula harga selepas beberapa hari diuji.
Sementara, untuk jangkaan bagi kenaikan harga pula, kenaikan melepasi paras pariti 1.0000 dan halangan MA50 akan dinilai isyarat awal untuk perubahan arah harga semula.
Kenaikan yang dilanjutkan bakal menuju ke paras 1.01000 untuk harga menguji rintangan tersebut sebelum paras ketinggian yang dicatatkan di awal minggu berkemungkinan mampu dicapai harga semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Melonjak 40 Pips Menjelang Data Imbangan Perdagangan Jerman

Dolar lemah berbanding semua matawang lain dengan indeks US dolar yang mengukur kekuatan greenback berbanding enam matawang lain susut 0.22% kepada 93.34 pada jam 10.30 pagi.
Matawang Euro mengukuh berbanding matawang lain di sesi Asia hari Selasa menjelang laporan imbangan perdangangan dan data import dan eksport di Jerman jam 2 petang nanti.
Ahli ekonomi menjangkakan lebihan dagangan sebanyak €20.3B dengan eksport meningkat 1.0%. Antara faktor yang menyokong pandangan optimis terhadap imbangan perdagangan adalah laporan pengeluaran industri Jerman yang meningkat diluar jangkaan pada hari Isnin lalu.
Pasangan matawang EUR/USD naik 42 pip ke paras tertinggi 1.1782 hari ini. Kini EUR/USD bergerak di sekitar zon resistance dan didagangkan pada paras $1.1776. Manakala EUR/JPY pula naik 0.28% atau 37 pip kepada ¥132.65
 Matawang Aussie juga mengukuh berbanding dolar dengan AUD/USD naik hampir 30 pip kepada paras 0.7781, disokong oleh bacaain indeks keyakinan perniagaan Bank Negara Australia (NAB) yang lebih tinggi daripada jangkaan. Indeks ini dibuat berdasarkan kajian 400 syarikat di Australia.
Ketua Ekonomi NAB, Alan Oster berkata, “Dengan pertumbuhan pasaran buruh dilihat semakin berkembang menjelang tahun 2018, keadaan ekonomi ketika ini lebih bersedia untuk menghadapi sebarang halangan. Jika hal ini dapat dibuktikan, RBA mungkin akan lebih bersedia untuk naikkan kadar faeda pada pertengahan tahun 2018”.
Pound juga menunjukkan hal yang sama dengan spekulasi May diturunkan daripada jawatan beliau semakin pudar selepas kajian ORB Telegraph UK menunjukkan sokongan majoriti daripada rakyat yang mahukan May untuk sekurang-kurangnya terus mengetuai proses rundingan Brexit sebelum melepaskan jawatan.
GBP/USD naik 19 pip kepada 1.3160


Analisis Teknikal AUD/USD – Timeframe H1 – 10/10/2018

Pergerakan harga bagi pasangan matawang AUD/USD pada dagangan semalam yang dilihat menguji paras resistance 0.70900 kemudiannya kembali membuat penurunan pada sesi pasaran Eropah. Namun, nilai matawang USD yang menyusut pada dagangan semalam membantu harga untuk melonjak semula sehingga harga dilihat telah berjaya menembusi paras resistance 0.70900 dan menutup harga lebih tinggi. Berdasarkan indicator Moshed Magic Line, harga membuat penurunan sehingga melepasi paras Magic Pivot semalam hampir menyentuh paras support MagicS1 walau bagaimanapun kembali melonjak semula sehingga ke paras resistance MagicR1 pada lewat sesi pasaran New York.
Pada sesi pasaran Asia hari ini, harga dilihat masih meneruskan kenaikan sehingga ke paras resistance 0.7119 (MagicR1) dan bergerak di sekitarnya. Jika harga menyambung kenaikan yang dibuat sejak semalam, harga bakal menuju ke paras resistance terdekat yang lebih tinggi iaitu pada paras 0.7137 (MagicR2). Seterusnya, harga bakal menguji paras resistance 0.7170 (MagicR3) yang berada pada zon SBR (support become resistance) jika harga masih mengekalkan kenaikan yang dibuat.
 Namun, jika harga kembali membuat penurunan semula lebih rendah dari paras Magic Pivot 0.7086 hari ini, harga dijangka akan menuju ke paras support 0.7067 (MagicS1) terlebih dahulu sebelum menguji paras support 0.70400 yang belum berjaya ditembusi harga sebelum ini. Dan jika paras support tersebut berjaya harga tembusi (breakout), harga berpotensi untuk turun lebih rendah dan paras yang dilihat akan dicecah harga berkemungkinan pada support 0.7035 (MagicS2) atau lebih rendah lagi iaitu support 0.7016 (MagicS3).
Untuk menentukan paras support dan resistance terbaik pada chart AUD/USD anda, boleh rujuk pada paras-paras harga yang dipaparkan pada indicator Moshed Magic Line bagi melengkapkan lagi analisis teknikal harian anda.

Paras support: 0.7067, 0.7035, 0.7016.
Paras resistance: 0.7119, 0.7137, 0.7170.


Ulasan Penetapan Polisi Monetari Bank of Japan, Yen Stabil

Bank of Japan (BoJ) mengekalkan polisi monetarinya pada Khamis walaupun terdapat bukti aktiviti ekonomi yang semakin kukuh. Ini menunjukkan bahawa bank pusat itu tidak tergesa-gesa untuk mengurangkan rangsangan monetari dengan kadar inflasi yang masih jauh dari sasaran 2%.
Keputusan BoJ hari ini sememangnya telah dijangka di mana bank pusat mengekalkan kadar faedah -0.10%. Kadar faedah negatif di sini bermaksud bank pusat mengenakan bayaran kepada bank yang menyimpan lebihan rizab di bank pusat.
Dalam mesyuarat polisi selama dua hari yang berakhir pada Khamis, BoJ juga mengekalkan sasaran hasil-bon 10 tahun kerajaan di sekitar kosong peratus. Dalam usaha untuk mencapai sasaran inflasi 2%, BoJ akan terus membeli bon dalam masa yang sama mengekalkan hasil bon jangka panjang di sekitar 0%.
“Ekonomi Jepun berkembang dengan sederhana,” kata BoJ kenyataan awal polisi monetari.
 Dengan ekonomi Jepun yang terus bertumbuh dengan baik dan inflasi yang meningkat walaupun perlahan, bank pusat dijangka tidak akan mengubah polisi dalam masa terdekat.
“Tahun depan, jika pertumbuhan ekonomi berterusan, ia akan meningkatkan jangkaan kepada normalisasi polisi,” kata Junko Nishioka, ketua penganalisis ekonomi di Sumitomo Mitsui Banking Corporation yang juga bekas pegawai Bank of Japan.
Bank of Japan belum pernah pengubah polisi mereka sejak September 2016 apabila kali pertama memperkenalkan sasaran hasil-bon di sekitar 0%.
Tidak ada pergerakan signifikan oleh matawang Yen selepas pengumuman polisi ini dengan pasangan-pasangan matawang Yen kini didagang bercampur-campur.


USD/JPY Cemerlang Minggu Ini, Harga Makin Terapung Naik

Pergerakan harga pada carta pasangan mata wang safe-haven USD/JPY dilihat menyambung corak bullish yang telah dipaparkan pada penghujung minggu lalu.
Di awal minggu, harga bergerak mendatar dahulu sebelum kenaikan diteruskan pada Selasa semalam dan hari ini (Rabu).
Pada minggu lalu, harga dilihat telah berjaya melonjak semula melepasi rintangan pada zon 135.00.
Mendatar di 136.00 sepanjang Isnin lalu, harga telah melonjak lagi semalam ke paras ketinggian 136.600.
Lonjakan berlaku di sesi New York semalam setelah harga pada mulanya menguji paras sokongan Moving Average 50 (MA50) pada rangka masa 1 jam di carta USD/JPY tersebut.
Beberapa faktor dalam pasaran dilihat masih menyokong US dolar untuk mengukuh sehingga menuju dagangan penghujung minggu ini selain isu siling hutang di Amerika Syarikat (AS).
Selain hasil perbendaharaan 10 tahun AS yang meningkat ke paras tertinggi 2 minggu, data jualan runcit AS yang diterbitkan semalam turut menunjukkan peningkatan positif bagi bacaan bulan April.
 Justeru, pelabur menyaksikan peningkatan harga diteruskan lagi hari ini menuju ke paras tumpuan 137.00.
Ketinggian 137.700 yang telah dicapai pada awal Mei lalu berkemungkinan akan menjadi sasaran untuk diatasi harga sebelum paras ketinggian baru akan dicatatkan.
Sasaran untuk kenaikan lebih tinggi adalah menuju sekitar zon 139.00 pula untuk rekod tertinggi harga sejak November 2022.
Namun jika harga mula menunjukkan corak penurunan semula, susut di bawah paras sokongan MA50 akan menjangkakan perubahan trend bearish buat harga.
Zon 135.00 akan kembali dituju untuk diuji semula dan jika ditembusi, penurunan akan diteruskan menuju zon support pada 133.700.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Pound Dan Euro Gagal Manfaatkan Pengukuhan Data Ekonomi Eropah

Sesi pasaran Eropah hari ini dihiasi oleh beberapa data ekonomi utama dari zon Eropah dan UK dengan menyaksikan peningkatan matawang euro susulan bacaan data PMI pembuatan dan perkhidmatan di Jerman yang melebihi jangkaan pasaran sebelum kembali menyusut.
Pertumbuhan dalam sektor pembuatan di Jerman bagi bulan Januari meningkat kepada 45.2 jauh lebih tinggi daripada bacaan bulan lalu sebanyak 43.7 dan lebih baik daripada disasarkan oleh pasaran untuk meningkat 44.5.
Bagaimanapun, bacaan yang dicatatkan masih dikategorikan sebagai menguncup, merujuk kepada perantaraan 50.0 yang memisahkan penguncupan dan pengembangan.
Sementara itu, bacaan data PMI perkhidmatan Jerman juga meningkat sehingga mencecah paras tertinggi lima bulan sebanyak 54.2 berbanding bacaan pada bulan sebelumnya sebanyak 52.9 dan 53.0 yang dijangkakan pasaran.
Hal ini dilihat berbeza pula dengan data PM perkhidmatan Perancis yang memperlihatkan penurunan kepada 51.7 dari unjuran pasaran untuk meningkat 52.2. Bacaan ini menunjukkan aktiviti perniagaan di Perancis berkembang pada kadar yang lebih lemah.
 Data PMI pembuatan Perancis pula turut mencatatkan peningkatan kepada 51.0 daripada bacaan sebelum ini sebanyak 50.4 dan melebihi jangkaan pasaran untuk meningkat 50.6.
Secara keseluruhannya, bacaan PMI pembuatan Zon Eropah menunjukkan peningkatan kepada 47.8 daripada 46.3 manakala sektor perkhidmatan pula sebaliknya dengan menurun kepada 52.2 daripada 52.9 pada Disember.
Pembacaan data PMI yang memberangsangkan hari ini membuktikan kenyataan ahli majlis ECB, Francois Villeroy de Galhau yang baru sahaja berucap di Davos yang memberitahu bahawa beliau melihat beberapa kestabilan dalam ekonomi Zon Eropah.
Penerbitan data PMI UK turut menjadi tumpuan sesi Eropah apabila bacaan PMI pembuatan yang dicatatkan meningkat kepada 49.8, jauh lebih tinggi daripada catatan terdahulu sebanyak 47.5 dan jangkaan pasaran 48.8.
Sementara bacaan PMI perkhidmatan UK juga positif dengan kenaikan 52.9 daripada yang dicatatkan pada bulan lalu sebanyak 50.0 dan unjuran pasaran 51.1.
Pengukuhan ini telah mendorong lonjakan buat matawang pound sebelum kembali merosot berbanding USD.


Bank of England Mengekalkan Polisi, Gbp/Usd Melonjak 100 Pip

Mesyuarat terbaru Bank of England menunjukkan kadar faedah dikekalkan pada paras 0.25% dan keputusan hari ini juga sejajar dengan jangkaan pasaran. Tiada perubahan kepada jumlah pembelian bon semasa.
Namun, keputusan undian penetapan polisi menunjukkan undian 5-3 berbanding 7-1 sebelum ini. Forbes yang mengundi kenaikan kadar faedah dalam dua mesyuarat sebelum ini, sekali lagi mengundi kenaikan kadar sebentar tadi bersama Saunders dan McCafferty.
Hal ini lah yang telah menyebabkan matawang GBP melonjak dengan Gbp/Usd naik sebanyak 100 pip.
Keputusan yang dibuat oleh Saunders begitu signifikan kerana beliau bukanlah seorang ahli MPC (Monetary Policy Committee) yang begitu ‘hawkish‘ dan ini menunjukkan tekanan kepada kenaikan kadar faedah di UK.
 Dalam ringkasan polisi, terdapat komen bahawa pertumbuhan pekerjaan menunjukkan lebihan kapasiti dalam ekonomi semakin berkurangan, yang mengurangkan kos-lepas antara keperluan mengimbangi dan mengurangkan toleransi bank pusat terhadap inflasi yang melebihi sasaran.
MPC juga sedar matawang GBP berhadapan dengan takanan penjualan yang berpotensi menaikkan harga import dengan purata pendapatan yang kurang meningkat. MPC juga sedar pertumbuhan gaji baru-baru ini adalah lemah.
Keseluruhannya, inflasi dijangka melebihi sasaran (overshoot) dan akan kekal di atas sasaran dalam masa tiga tahun akan datang. Semua ahli MPC bersetuju bahawa sebarang kenaikan kadar faedah dijangka secara beransur-ansur dan terhad.
Matawang GBP melonjak tinggi selepas keputusan bank pusat dengan Gbp/Usd naik sehingga 100 pip. Kini Gbp/Usd didagang di sekitar 1.2774 setakat pukul 7.56 malam pada Khamis.


Data Tuntutan Pengangguran A.S Menggusarkan Pasaran, Apa Yang Terjadi?

Jumlah rakyat Amerika yang mengemukakan tuntutan baru untuk faedah pengangguran secara tidak dijangka meningkat pada minggu lalu walaupun pasaran buruh mencatat pemulihan yang didorong oleh aktiviti ekonomi yang rancak dan peningkatan vaksinasi.
Tuntutan awal untuk faedah pengangguran adalah sebanyak 419,000 untuk minggu yang berakhir pada 17 Julai, berdasarkan laporan yang dikeluarkan oleh Jabatan Tenaga Kerja pada hari Khamis.
Bacaan ini meningkat berbanding minggu sebelumnya yang mencatat jumlah tuntutan hanya 368,000 setelah disemak semula dan bacaan minggu lepas juga jauh tersasar dari tinjauan para pelabur yang mensasarkan jumlah tuntutan hanya 350,000.
 Peningkatan tuntutan pengangguran ini adalah suatu yang mengejutkan kerana data lepas mununjukkan terdapat peningkatan ketara dalam pekerjaan. Setahun yang lalu, negara telah mencatat hampir 1.5 juta tuntutan baru seminggu berikutan penutupan sektor ekonomi.
Walaubagaimanapun, seiring peningkatan vaksinasi yang lebih meluas dan kes-kes jangkitan Covid-19 semakin menurun secara mendadak telah mendorong peningkatan dalam pekerjaan.
Jumlah tuntutan yang dikeluarkan ini adalah jumlah mingguan tertinggi sejak 15 Mei walaupun di tengah jangkaan bahawa pasaran buruh semakin berkembang dan syarikat menunjukkan sikap yang lebih agresif untuk menambah pekerjaan.
Disisi lain, tahap tuntutan berterusan menurun kepada 3.24 juta, turun 126,000 dari tahap semakan minggu sebelumnya. US dolar masih didagangkan rendah dengan turun 0.06% kepada 92.698. Bagi pasaran saham hadapan pula bergerak dengan mendatar.


US Dolar Mengukuh, Harga Minyak Dan Emas Jatuh – Sesi Asia

Forex
Matawang US dolar terus mengukuh pada hari Jumaat dalam sesi dagangan Asia.
Indeks US dolar yang mengukur kekuatan matawang greenback berbanding enam matawang mengukuh sebanyak 0.16% kepada 92.99 dalam sesi dagangan Asia pada hari Jumaat setakat jam 10.45 a.m.
Matawang Euro menyusut berbanding US dolar sebanyak 0.23% pada bacaan 1.1848. GBP/USD juga menyusut sebanyak 0.07% kepada 1.3376 setakat jam 10.45 a.m.
Matawang Euro tertekan selepas keputusan undian Catalan memihak kepada parti pemisah.
Kerajaan Sepanyol mengharapkan bahawa pilihan raya akan memihak kepada parti pro kerajaan namun 96% memilih untuk mengundi parlimen daerah Catalonia, parti pemisah dijangka akan menang 70 kerusi daripada 135 kerusi.
Pelan reformasi cukai itu kini hanya menunggu Presiden Donald Trump mentandatangan perjanjian tersebut selepas Senat US meluluskannya.
pertumbuhan ekonomi US yang bertumbuh dengan sedikit perlahan pada suku tahun ketiga berbanding suku tahun sebelumnya.
 Minyak
Harga minyak jatuh daripada paras tertinggi tahun 2015 pada hari Jumaat dalam sesi dagangan Asia.
Minyak mentah WTI (West Texas Intermediate) bagi kontak penghantaran Disember jatuh sebanyak 0.34% kepada $58.16 setakat jam 10.45 a.m..
Minyak Brent pula yang didagang ICE Future Exchange di London jatuh sebanyak 0.05% kepada $64.72 setong setakat jam 10.45 a.m.
Kejatuhan harga minyak didorong oleh peningkatan pengeluaran minyak mentah US.
Selain itu, disebabkan jangkaan pelabur yang menjangkakan bahawa saluran minyak Laut Utara Forties akan dibuka semula pada awal bulan Januari.
Emas
Harga emas jatuh dalam pasaran Asia berikutan pengukuhan US dolar.
Emas dalam niaga-hadapan (futures) di Comex mencatat kejatuhan sebanyak 0.13% pada hari Jumaat kepada $1,269.00 setakat jam 10.45 a.m.


Perdagangan Australia Merosot Pada Mei, Lebihan Dagangan Jatuh 82%

Imbangan perdagangan Australia berkurang lebih banyak daripada jangkaan pada bulan April, dengan eksport merosot lebih pantas daripada import pada permulaan suku kedua.
Australia merekod lebihan dagangan yang semakin berkurangan kepada A$555 juta pada Mac, jatuh daripada A$3.17 billion surplus sebelum itu, seperti yang dilaporkan oleh Biro Statistik Australia pada Khamis. Penganalisis menjangkakan data hari ini mencatat lebihan A$1.9 billion.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
 Komponen eksport jatuh 8% selepas meningkat 2% sebelum ini. Manakala import merosot 0.1% berbanding kenaikan 5% pada Mac.
Dolar Australia meneruskan penurunan selepas data ini dikeluarkan pukul 9.30 pagi tetapi memulih semula sejam selepas itu.
Jumlah perdagangan semakin berkurangan dalam Keluaran Dalam Negara Kasar, KDNK (Gross Domestic Product, GDP) pada suku pertama, menyebabkan kejatuhan mendadak dalam pertumbuhan ekonomi. Ekonomi Australia meningkat hanya 0.3% pada suku pertama selepas meningkat 1.1% dalam tempoh Oktober-Disember.
Pertumbuhan yang lemah daripada jangkaan akan mengekalkan pendirian Reserve Bank of Australia (RBA) menggunakan polisi yang begitu akomodatif tahun ini. Pada Selasa, bank pusat telah mengekalkan kadar faedah pada rekod terendah 1.50% sejak Ogos 2016.


US Dolar Melonjak Dengan Harapan Polisi Fiskal Dan Monetari Yang Positif

Matawang US dollar meningkat sebanyak 0.5% pada hari ini berbanding 6 matawang utama. Hal ini berdasarkan faktor sikap optimis para pelabur terhadap reformasi cukai U.S dan ucapan Yellen yang menyokong Fed mengenai kenaikan kadar faedah.
Peratusan kenaikan kadar faedah Fed pada bulan Disember meningkat melebihi 70% berbanding bulan lepas yang hanya sekadar 20%. Peratusan ini semakin menaik rentetan daripada komentar Yellen pada awal pagi hari waktu Malaysia.
Sepertimana yang dikatakan oleh Josh Byrne, Penganalisis Strategi FX di Citibank, ”Komentar Yellen merupakan faktor yang membawa persepsi positif terhadap matawang dollar, dalam masa yang sama juga telah meningkatkan kebarangkalian terhadap kenaikan kadar faedah pada bulan Disember ini. Walaubagaimanapun kita harus berhati-hati dalam membaca pasaran dalam jangka pendek kerana faktor seperti cuti umum di China pada minggu hadapan mungkin memberi impak yang terhad”.
Selain itu, ahli lembaga Rumah Putih dan Republik akan mengumumkan pelan reformasi cukai pada malam ini. Jika ia berjaya lulus, ini akan menjadi kejayaan pertama buat Presiden Donald Trump dalam menggubal rang undang-undang sejak beliau menjadi Presiden US Januari lalu.
 Pakar strategi Rabobank berkata, ”jika reformasi cukai berjaya mengekalkan pertumbuhan ekonomi U.S pada kadar 3 peratus, maka ia akan meningkatkan nilai US dolar selepas mengalami kejatuhan sepanjang tahun ini.”
2 tahun lepas aset/bon kewangan U.S mencecah pada paras tertinggi sejak bulan Oktober 2008, hasil-bon juga meningkat pada paras tertinggi sejak suku ketiga tahun 2016.
”Peningkatan matawang dollar juga adalah disebabkan matawang Euro yang semakin melemah disebabkan keputusan pilihanraya Jerman minggu ini. Hasil keputusan itu menjadi penanda aras bahawa berakhirnya kestabilan politik di Eropah.” kata penganalisis.
Matawang Euro jatuh 0.5% pada $1.1740 pada pembukaan pasaran tadi yang merupakan nilai terendah sejak Ogos 23. Matawang Euro pula telah jatuh 2% minggu ini berbanding enam matawang utama dalam indeks euro.


Sentimen Terkini Pasaran Forex Setakat Petang Ini

Matawang GBP menjunam pada pertengahan sesi Eropah hari ini selepas Menteri Brexit Dominic Raab meletak jawatan sekaligus menambahkan lagi ketidakpastian mengenai permasalahan Brexit. Raab, dalam satu surat kepada Perdana Menteri berkata beliau tidak dapat menyokong terma pelan Brexit sedia ada. Disamping itu, kelemahan Pound juga ditambah lagi dengan kemerosotan data jualan runcit pada bulan Oktober yang mencatatkan kejatuhan -0.5%.
Disebabkan faktor di atas, matawang USD dan JPY mendapat kelebihan atas faktor pengaliran dana pelabur terarah kepada aset yang bersifat safe-haven. Tambahan lagi, kekuatan USD juga disokong oleh data jualan runcit di Amerika Syarikat pada malam ini yang diramalkan akan meningkat daripada sebelumnya.
 Indeks DXY yang mengukur kekuatan matawang Greenback berbanding tujuh matawang yang lain menaik 0.52% setakat pada pukul 7:00 petang ini.
Major pair seperti EUR/USD setakat ini membuat penurunan 0.10%, dimana GBP/USD di dagang merosot 1.558%. USD/JPY pula melemah 0.18% dengan USD/CAD didagang 0.08% lebih rendah. USD/CHF juga di dagang sedikit rendah pada 0.08%. Pair AUD/USD dan NZD/USD masing-masing didagangkan baik pada 0.43% dan 0.12%.


Adakah Keputusan Pelonggaran Polisi FED Untuk Mesyuarat Julai Diteruskan?

Dolar Amerika Syarikat masih lagi didagangkan kukuh menyambung lonjakan harga berbanding matawang utama yang lain berikutan laporan data pekerjaan NFP Amerika Syarikat yang mencatatkan bacaan yang memberangsangkan Jumaat lalu.
Apa yang menjadi persoalan dalam pasaran sekarang adalah perbincangan antara Pengerusi Federal Reserve Jerome Powell dan bank-bank pusat yang lain pada minggu ini sama ada keputusan untuk penurunan kadar pada mesyuarat Julai adalah diperlukan atau tidak berdasarkan laporan pekerjaan terbaru.
Pada mesyuarat polisi sebelum ini, Fed jelas menyatakan pelonggaran adalah perlu untuk melonjakkan bacaan data. Sejak itu, pertumbuhan pekerjaan kembali meningkat namun kadar pengangguran sedikit meningkat dan pertumbuhan gaji perlahan. Kadar jualan rumah bercampur dan keyakinan menurun ekoran aktivit sektor perkhidmatan dan perkilangan turut perlahan.
Pelonggaran polisi untuk mesyuarat Julai sememangnya sudah dijangkakan, namun tindakbalas harga untuk matawang dolar Amerika mendorong pedagang matawang untuk berwaspada jika Powell menyampaikan komen yang bersifat negatif pada Rabu.
 Jika Pengerusi Fed tersebut lebih memfokuskan ke arah risiko dan membincangkan permasalahan ekonomi yang perlahan, berkemungkinan dagangan USD akan kembali lemah dan meningkatkan permintaan terhadap matawang safe-haven dengan anggapan pelabur bahawa sentimen pasaran masih berisiko.
Dapat dilihat ketara kejatuhan dagangan safe-haven Yen dan Swiss franc buat masa ini dan situasi ini tidak mengejutkan pasaran ekoran reaksi normal harga terhadap sentimen pasaran selepas lonjakan kukuh dagangan USD.
Turut melemah berikutan kekuatan dolar Amerika adalah dagangan anti-USD iaitu Euro. Data pengeluaran perindustrian di Jerman yang sedikit rendah berbanding jangkaan yang dikeluarkan semalam turut memberi kesan terhadap kelemahan Euro.
Dagangan untuk hari ini dan semalam dijangka perlahan oleh para pelabur berikutan ketiadaan data-data utama yang menggerakkan pasaran. Namun, perlu dipantau juga isu-isu semasa yang berlegar dalam pasaran yang sentiasa mempengaruhi nilai matawang semasa.


Diam-diam USD Cuba Bangkit, Berjaya Ke Tidak?

US dolar tampaknya mengintai peluang untuk kembali bangkit susulan kejatuhan ketaranya yang dicatatkan sejak minggu lalu.
Raja mata wang itu telah susut ketara dengan merekodkan kerugian terbesarnya dalam tempoh lebih 2 tahun pada Selasa berikutan jangkaan yang untuk kenaikan kadar agresif yang berkurang.
Buat masa ini, pelabur dilihat mengambil langkah berhati-hati menjelang terbitan laporan pekerjaan NFP Amerika Syarikat pada Jumaat.
Indeks dolar menokok 0.3% berbanding kebanyakan mata wang utama, memperlihatkannya didagangkan positif pada 110.60 ketika sesi Eropah.
 Sementara menantikan NFP, pelabur akan diperlihatkan pengeluaran data pekerjaan ADP sektor swasta dan PMI perkhidmatan terlebih dahulu pada sesi New York nanti.
Dalam pada itu, pelabur telah menyaksikan keputusan polisi dari Reserve Bank of New Zealand (RBNZ) yang meningkatkan kadar sebanyak 50 mata asas dengan lebih banyak kenaikan dijangka akan dilaksanakan.
Dolar kiwi yang pada mulanya melonjak susulan keputusan tersebut, kembali memadamkan keuntungan untuk didagangkan mendatar pada sesi dagangan hari ini.
Mengikuti perkembangan mata wang Eropah, euro dan pound sedikit susut tetapi masih mengekalkan keuntungan yang dicatatkan daripada kelemahan US dolar sebelum ini.


Analisis Teknikal GBP/USD – Timeframe H1 – 30/10/2018

Matawang GBP masih didagangkan lemah dengan pasaran masih melihat rundingan Brexit sebagai isu utama yang mempengaruhi nilai matawang tersebut. Menteri Kewangan Britain, Philip Hammond yang membentangkan belanjawan terbaru untuk Britain masih belum cukup untuk meningkatkan keyakinan para pelabur. Jika dilihat pada chart pasangan matawang GBP/USD pada dagangan semalam, harga bergerak mendatar sejak awal sesi pasaran Asia namun pergerakan harga kemudiannya menunjukkan penurunan sehingga lewat sesi pasaran New York. Harga yang cuba membuat kenaikan dilihat menyentuh paras resistance MagicR1 pada indicator Moshed Magic Line sebelum turun melepasi paras Magic Pivot dan menguji paras support pada 1.27900.
Bersambung pada sesi pasaran Asia hari ini, harga dilihat cuba membuat kenaikan dari paras 1.27900 dan telah menuju ke paras Magic Pivot 1.2811 walaupun pergerakan harga dilihat agak perlahan. Jika harga gagal membuat kenaikan melepasi paras Magic Pivot hari ini, berkemungkinan harga akan membuat penurunan melepasi paras support 1.27900 semalam dan menuju ke paras support 1.2711 (MagicS1). Seterusnya, harga yang masih meneruskan penurunan akan mencari paras lower low yang baru dan dilihat akan menuju ke paras support seterusnya pada paras 1.2749 (MagicS2). Dan jika USD terus menekan harga lebih rendah dengan Sterling terus didagangkan lemah, harga berpotensi untuk mencecah ke paras support pada 1.2709 (MagicS3).
Sebaliknya, jika harga kembali membuat kenaikan semula, paras resistance yang terdekat iaitu pada 1.2833 (MagicR1) dilihat sebagai paras awal yang akan dituju harga. Kemudiannya, kenaikan harga yang diteruskan akan menjangkakan harga menguji paras resistance 1.2873 (MagicR2) yang berada pada zon SBR (support become resistance). Paras resistance yang lebih tinggi iaitu pada 1.2896 (MagicR3) pula adalah destinasi yang menjadi tumpuan harga seterusnya jika harga masih mengekalkan kenaikan harga.
 Terus ikuti perkembangan semasa untuk rundingan i dan pasaran turut tertumpu pada pengumuman dasar monetari oleh BOE minggu ini. Gunakan indicator Moshed Magic Line bagi menentukan paras yang terbaik untuk posisi dagangan anda pada chart GBP/USD.

Paras support: 1.2771, 1.2749, 1.2709.
Paras resistance: 1.2833, 1.2873, 1.2896.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sepanjang Minggu Ini Ada Banyak Event Penting Untuk Anda Catat Dalam Kalendar Trading Anda!

US Dollar kekal sebagai matawang yang dominan pada minggu lepas apabila terus dicatat mengukuh sepanjang minggu. Sementara itu, bagi minggu ini, beberapa data penting dijangka bakal menjadi tumpuan pasaran seperti data inflasi UK, data pekerjaan US, UK dan Australia serta keputusan penetapan kadar di Kanada dan Zon Euro.
Untuk sepanjang minggu 17-21 Oktober, ini merupakan tarikh penting yang perlu anda tandakan siap-siap dalam trading plan anda agar sentiasa alert dengan event yang bakal memberi impak kepada trading anda.
1.Ucapan Mario Draghi, Selasa (1.35am)
Mario Draghi dijangka akan menyampaikan ucapan di Frankfurt. Ucapannya antara yang menjadi tumpuan kerana bakal memberikan petunjuk terhadap penetapan kadar oleh ECB serta langkah yang bakal diambil seterusnya. Pasaran akan dijangka turun naik dengan drastik pada minggu ini.

 Data Inflasi UK, Selasa (4.30pm)

Data inflasi UK tidak menunjukkan sebarang perubahan pada bulan Ogos. Pun begitu, penggubal dasar percaya bahawa inflasi akan meningkat pada bulan-bulan yang seterusnya berikutan penetapan sasaran inflasi sebanyak 2% oleh Bank of England pada awal tahun 2017. Bagi bulan September, data inflasi UK akan dijangka meningkat lebih tinggi kepada 0.9% pada bulan September.

 Data Inflasi US, Selasa (8.30pm)

Bagi bulan sebelum ini, harga pengguna US meningkat berbanding bacaan bulan Julai. Peningkatan ini dikatakan berlaku disebabkan kos penjagaan kesihatan yang semakin melonjak. Untuk minggu ini, ahli ekonomi meramalkan kenaikan 0.3% dalam CPI dan lonjakan sebanyak 0.2% untuk data CPI teras.

 Data pekerjaan UK, Rabu (4.30pm)

Bilangan individu yang memfailkan pengangguran meningkat seramai 2,400 orang berikutan kebimbangan hasil undian Brexit. Bagi bulan September, angka ini dijangka berkembang sebanyak 3,400 bagi bulan September.

 Data permit bangunan AS, Rabu (8.30pm)

Bilangan permit bangunan yang dikeluarkan sepanjang minggu ini merosot 0.8% berbanding tahun 2015. Namun, permit yang dikeluarkan untuk single-family meningkat 8.4% setakat ini. Bilangan ini dijangka meningkat sehingga 1.17 juta bagi bulan September.

 Keputusan kadar Kanada, Rabu (10.00pm)

Bank pusat Kanada dijangka akan mengekalkan kadar tidak berubah pada bulan September. Bagi beberapa bulan kebelakangan, data positif telah mempengaruhi pasaran sekaligus menambah keyakinan pasaran terhadap prospek pertumbuhan ekonomi Kanada.

 Data simpanan minyak mentah AS, Rabu (10.30pm)

Pentadbiran Maklumat Tenaga AS melaporkan kenaikan sebanyak 4.9 juta tong bagi minggu berakhir 7 Oktober. Pun begitu, pasaran ini agak bercampur-campur dengan pelbagai data sepanjang minggu lepas. Komoditi hitam dijangka didagang stabil tanpa jangkaan yang jelas minggu ini.

 Data pekerjaan Australia, Khamis (8.30am)

Bagi bulan September, pasaran Australia dijangka bakal menambah sebanyak 15,200 pekerjaan bagi bulan September. Dalam masa yang sama, kadar pengangguran diramal meningkat kepada 5.7%.

 Keputusan kadar Zon Euro, Khamis (7.45pm)

Kadar faedah dan dasar monetari kekal tidak berubah bagi bulan September. Menurut Presiden ECB, kadar faedah negatif yang dikenakan sekarang akan membawa kesan positif kepada Zon Euro. Pun begitu, beliau mengakui bahawa ECB telah menurunkan ramalan pertumbuhan bagi tempoh 2 tahun akan datang. Dalam laporan ini, pasaran dijangka bakal mendapatkan beberapa maklumat lanjut mengenai program QE yang dirancang ECB.

 Indeks Pembuatan Philly US, Khamis (8.30pm)

Pada bulan September, data ini mengukuh berbanding bulan Ogos menjangkaui ramalan awal oleh penganalisis ekonomi. Pun begitu, indeks pembuatan serantau dijangka berkurangan kepada 5.2 bagi bulan ini.
Selain event-event penting ini, kami sediakan juga kalendar Forex factory yang anda boleh rujuk sebelum memulakan trade.
Sumber : Forex Factory

Stay tuned dengan Moshed.com untuk lebih banyak update!


AUD/USD Pamer Lonjakan Positif Selepas Mesyuarat Polisi RBA

Memasuki pembukaan pasaran awal sesi Eropah, dolar Australia dilihat mula memaparkan peningkatan selepas pelabur memberi tumpuan terhadap keputusan mesyuarat dasar oleh Reserve Bank of Australia (RBA) sebentar tadi.
Seperti yang dijangkakan, kadar faedah kekal tidak berubah di paras terendah 0.10% dan bank pusat juga masih mengekalkan program pembelian bon dalam usaha menyokong ekonomi.
Walaupun perkembangan kes Covid-19 di Australia masih membimbangkan, namun Gabenor Philip Lowe positif terhadap pemulihan di Australia dan menjangkakan unjuran pertumbuhan yang meningkat.
Sentimen risk-on pasaran buat masa ini juga dilihat menyokong mata wang pulangan tinggi seperti dolar Aussie untuk bergerak baik dalam pasaran sementara US dolar menunjukkan prestasi suram.
Pada carta harga pasangan mata wang AUD/USD, isyarat perubahan trend harga lebih jelas dilihat selepas harga melonjak di atas paras sokongan Moving Average 50 (MA50) pada rangka masa 1 jam pada Jumaat lalu.
Harga dilihat lebih mendatar pada pembukaan dagangan awal minggu semalam sebelum kenaikan diteruskan pada sesi Asia pagi ini melepasi zon rintangan pada 0.75400.
 Harga telah menunjukkan kenaikan sekitar 70 pips sejak awal sesi Asia sehingga awal sesi Eropah menguji paras penting 0.76000.
Paras tersebut menjadi zon rintangan pada kenaikan minggu sebelum ini sebelum pelabur menyaksikan penurunan harga semula.
Jika harga berjaya melepasi rintangan tersebut, kenaikan lebih tinggi harga akan dijangkakan untuk menuju ke zon tumpuan seterusnya di atas 0.765000 bagi mengekalkan trend bullish harga.
Untuk situasi kejatuhan harga semula, zon 0.75400 dilihat sebagai zon sokongan terhampir sebelum penurunan lebih rendah akan kembali menuju ke paras sekitar 0.74800.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trader Emas Boleh Tarik Nafas Lega Dengan Berita Ini!

Harga emas didagang stabil pada Jumaat dalam sesi ini.
Emas bagi penghantaran Disember didagang stabil pada $1,340.95 satu troy ounce, meningkat 0.02%.
Semalam, emas didagang mantap selepas Fed mengambil keputusan untuk tidak melakukan sebarang perubahan ke atas kadar.
 Dalam masa yang sama, Fed juga mengurangkan jangkaan kenaikan kadar pada tahun depan dan tahun 2018.
Emas dianggap sensitif terhadap perubahan kadar, kerana peningkatan kadar akan menguatkan matawang US Dollar. Jika US Dollar menguat, emas akan melemah kerana emas dinilai berbanding matawang gergasi tersebut.
Kenaikan Interest Rate Akan Membantu Jepun Juga!


Pergerakan Semasa Pasaran Forex Pada Awal London Open

Kejatuhan matawang Lira (Turki) dan Yuan yang berterusan menambah lagi risiko dalam pasaran dan menyebabkan matawang pulangan tinggi (higher yielding) membuat penurunan.
US dollar didagangkan di paras tertinggi 13 bulan yang lalu berbanding beberapa matawang utama yang lain pada Rabu dengan pasaran masih bimbang dengan krisis antara Turki-Amerika.
Indeks US dollar yang mengukur kekuatan matawang greenback berbanding enam matawang yang lain setakat ini membuat kenaikan 0.04% setakat pada pukul 4.10 petang.
Major pair seperti EUR/USD setakat ini membuat penurunan sebanyak 0.25%, di mana GBP/USD merekodkan penurunan 0.13%. USD/JPY setakat ini membuat kenaikan 0.08%, USD/CAD didagangkan menaik 0.15%. USD/CHF pula didagang meningkat 0.35%. Pair AUD/USD dan NZD/USD masing-masing merekodkan penurunan 0.26% dan 0.41%.
 Matawang paling kuat setakat ini adalah US dollar, manakala matawang paling lemah adalah NZD. Dengan menggabungkan matawang paling kuat dan lemah, pair NZD/USD merekodkan kejatuhan sehingga 0.41% setakat ini.
Pasaran dilihat sebagai berisiko dengan pasaran saham Asia secara keseluruhan merekodkan penurunan pada Rabu. Indeks utama di China dan Jepun merekodkan kejatuhan, walaupun indeks di Australia dan New Zealand ditutup positif.
Pasaran Eropah ketika ini juga didagangkan sedikit positif berikutan kebimbangan pasaran dengan sentimen semasa.
Tumpuan pasaran pada hari ini akan terarah kepada data inflasi (CPI) UK yang akan dikeluarkan pada pukul 4.30 petang. Sesi New York pada Rabu pula pasaran akan tertumpu kepada data jualan runcit Amerika Syarikat pada pukul 8.30 malam.


Ini Sebab GBP/USD Terjun Lagi Pada Sesi Eropah Hari Ini

Sesi pasaran Eropah pada hari ini menyaksikan pergerakan aktif harga bagi dagangan matawang Pound Sterling setelah bergerak mendatar pada sesi Asia.
Dengan kebimbangan menjelang mesyuarat dasar monetari bank pusat England pada Khamis ini selain tekanan Brexit pada akhir Januari, Pound terus ditekan oleh kenyataan negatif oleh Persatuan industri BDI Jerman yang menyatakan mustahil untuk perjanjian perdagangan EU-UK dicapai penghujung tahun ini.
Oleh itu dapat dilihat penurunan ketara pada carta pasangan matawang GBP/USD pada sesi Eropah hari ini.
Setelah mencatatkan lonjakan harga pada Jumaat lalu susulan data PMI UK yang positif, harga yang mencapai paras ketinggian mencecah 1.31730 kemudiannya kembali menjunam lebih 100 pips menutup dagangan minggu lalu dengan lebih rendah.
Harga terus bergerak menurun di bawah paras halangan dinamik Moving Average 50 (MA50) setelah diuji semalam namun harga gagal lepasi zon SBR (support become resistance) 1.31000.
 Penurunan harga pada sesi Eropah telah melepasi paras terendah harian semalam pada support 1.30400 dengan penurunan telah melepasi 50 pips menuju paras tumpuan 1.30000.
Jika momentum penurunan berjaya dikekalkan, harga boleh mencecah sehingga ke zon support 1.29600 dengan sekitar tambahan 50-60 pips lebih rendah lagi.
Jika harga membuat kenaikan, paras 1.30400 akan kembali diuji dan membentuk zon SBR yang terbaru. Garisan halangan dinamik MA50 turut diuji sebelum harga menyambung penurunan semula.
Namun jika harga berjaya tembusi ke paras lebih tinggi, berkemungkinan menunjukkan isyarat awal perubahan trend. Paras tumpuan pada zon SBR 1.31000 dan resistance 1.31500 akan menjadi destinasi tumpuan harga seterusnya.
Lihat gambar carta pasangan matawang GBP/USD di bawah untuk rujukan analisis teknikal anda.


Selera Pelabur Terhadap Logam Kuning Semakin Meningkat Gara-Gara Faktor Ini!

Harga emas meningkat dalam sesi Asia sementara Bank Pusat Australia menghantar isyarat jelas yang mengatakan bahawa pasaran global dalam proses penamatan pelonggaran matawang.
Emas bagi penghantaran April di Comex meningkat sebanyak 0.17 peratus kepada $1,234.25 satu troy ounce. Juga di Comex, silver futures mencatat kenaikan sebanyak 0.02 peratus manakala copper menyusut sebanyak 0.38 peratus.
Menurut kenyataan RBA hari ini, tidak akan ada jangkaan pelonggaran monetari dalam ekonomi utama dunia. RBA juga pada hari yang sama, meletakkan kadar tidak berubah pada paras 1.50 peratus. Hal ini sejajar dengan pertumbuhan yang mampan dalam ekonomi disamping mencapai sasaran inflasi dari masa ke masa.
 Semalam, harga emas meningkat dalam sesi Eropah kepada paras yang paling kukuh sejak November yang lalu apabila pelabur beralih kepada logam kuning gara-gara kebimbangan terhadap risiko politik yang semakin meningkat.
Harga emas meningkat sebanyak 2.4 peratus sejak minggu lepas, sekali gus mencatat keuntungan mingguan terbesar dalam tempoh tujuh bulan. Peningkatan ini juga disebabkan pelabur mencari asset yang lebih selemat akibat ketidaktentuan ekonomi global dan politik.
Selain itu, data pekerjaan yang baru diumumkan masih diteliti oleh pelabur tentang bagaimana ia mampu memberi kesan terhadap keputusan Fed dalam menentukan kadar.
Bank Pusat Australia Kekalkan Kadar Pada Paras 1.50 Peratus!


Analisis Teknikal GOLD – Timeframe H1 – 23/1/2018

Jika diperhatikan, harga GOLD telah breakout Support terhampir 1331.50 walaubagaimanapun, formation pergerakan wave masih ke arah bullish(HL,HH,HL,HH) kerana ia masih gagal untuk breakout support zone yang lebih significant iaitu 1324.30-1320.80 atau sekitar harga yang berpotensi  tinggi membentuk  ‘resistance become support’. (sila rujuk analisis lalu 17/1/18).
 Di timeframe H1 ini, momentum wave mulai mengorak langkah bullish dan menunjukkan potensi untuk berlakunya pembentuk wave bullish(HL,HH,HL,HH) sekiranya ia tidak breakout support terhampir 1331.50 ini.
Target bullish terhampir adalah di sekitar harga 1343.50 atau lebih tinggi adalah target ke sekitar harga 1350.14. Walaubagaimanapun, sekiranya ia breakout support terhampir ini, GOLD berkemungkinan akan menguji semula Key Support Zone/RBS tersebut.


Apa Yang Terjadi Pada Inflasi Kanada Bulan Mei, Adakah Ini Berita Baik?

Kadar inflasi tahunan Kanada dilaporkan terus meningkat pada bulan Mei kepada kadar 3.6% berdasarkan laporan yang dikeluarkan oleh Jabatan Statistik pada hari Rabu . Ini merupakan peningkatan yang berturut-turut sejak beberapa bulan kebelakangan ini.
Berdasarkan tinjauan, penganalsis meramalkan kadar faedah akan mencatat pada bacaan 3.5% setahun pada bulan April iaitu naik 0.1% daripada bacaan bulan April yang mencatat bacaan 3.4%. Dengan kata lain, bacaan bulan Mei catat peningkatan 0.2% berbanding bulan sebelumnya iaitu pada bulan April.
Inflasi teras yang tidak mengambil kira harga makanan dan tenaga meningkat kepada 2.8% setahun dan jauh mengatasi jangkaan penganalisis yang hanya mensasarkan 2.4%
 Menurut Jabatan Statistik, sebeblum ini inflasi adalah terkesan disebabkan penurunan harga yang besar pada awal penularan wabak Covid-19 sehingga memberi kesan ke atas pada tingkat inflasi pengguna dari tahun ke tahun.
Kenaikan inflasi ini tidak banyak mendatangkan reaksi dalam kalangan pasaran. Pair USD/CAD didagangkan antara julat 15-20 pip sejak dari pembukaan pasaran Eropah. Setakat ini USD/CAD didagangkan pada paras harga 1.2182.
Pasaran masih menantikan lebih banyak indikasi daripada Bank Pusat Kanada mengenai polisi yang diterapkan. Tumpuan pasaran beralih kepada  mesyuarat the Fed pada awal pagi Khamis ini.


Cubaan Buat Kenaikan Gagal, EUR/USD Bakal Sambung Penurunan

Pelabur kekal berhati-hati untuk dagangan awal minggu dengan sentimen pasaran yang masih bercampur-campur.
Memerhati pergerakan bagi dagangan matawang utama, US dolar kembali pamer pengukuhan semula di sesi New York selepas bergerak pergerakan perlahan pasaran pada sesi Asia dan Eropah.
Pengukuhan US dolar dijangka tidak akan begitu ketara berikutan pelabur berwaspada menantikan ucapan Jerome Powell pada simposium Jackson Hole Khamis nanti.
Perkembangan penularan virus serta penghasilan vaksin akan terus dipantau pelabur bagi mengukur sentimen pasaran semasa yang akan mempengaruhi matawang utama khususnya US dolar.
Jika diperhatikan pergerakan harga pada carta pasangan matawang EUR/USD, harga pada mulanya memulakan dagangan awal minggu dengan kenaikan dari paras tumpuan 1.18000 sehingga ke paras ketinggian 1.18500, namun kembali catat penurunan semula.
Matawang Euro juga dilihat berisiko berikutan ekonomi utama di Eropah seperti Jerman, Sepanyol dan Perancis kembali mencatatkan peningkatan kes pandemik yang membimbangkan.
Pergerakan harga pada rangka masa 1 jam di carta EUR/USD melihatkan kenaikan harga melepasi paras halangan Moving Average 50 (MA50) di sesi Eropah sebelum harga kembali bergerak turun di bawah paras tersebut semula dan menutup dagangan sesi New York di bawah paras 1.18000.
 Menyambung dagangan pada Selasa, harga pamerkan kenaikan pada kadar yang perlahan di sesi Asia menguji paras halangan MA50 di atas paras 1.18000.
Harga bakal membuat penurunan lebih rendah jika halangan tersebut gagal ditembusi dengan destinasi seterusnya adalah pada zon support 1.17200.
Namun jika kenaikan berjaya diteruskan, zon tumpuan pada 1.19000 bakal diuji harga sebelum menuju zon resistance di bawah paras 1.2000.
Pelabur akan memberi tumpuan pada data GDP Jerman serta data tinjauan iklim perniagaan di Jerman pada awal sesi Eropah yang akan mempengaruhi pergerakan matawang Euro.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Tuntutan Faedah Pengangguran Beri Bayangan Lebih Jelas! The Fed Dihimpit Dilema

Bilangan rakyat Amerika yang memfailkan tuntutan baharu untuk faedah pengangguran menurun lebih daripada jangkaan minggu lepas, menunjukkan kekuatan pasaran buruh yang berterusan, walaupun kegawatan pasaran kewangan memberi bayangan kepada ekonomi.
Tuntutan awal untuk faedah pengangguran negeri turun 20,000 kepada 192,000 pelarasan musim bagi minggu berakhir 11 Mac, lapor Jabatan Buruh pada Khamis. Ahli ekonomi yang ditinjau oleh Reuters telah meramalkan 205,000 tuntutan untuk minggu terkini.
Walaupun syarikat teknologi utama mengurangkan pekerjaan, pasaran buruh kekal berdaya tahan, dengan majikan pada umumnya enggan memberhentikan pekerja selepas bergelut mencari tenaga kerja semasa pandemik COVID-19.
Pengukuhan pasaran buruh, ditandai dengan 1.9 pembukaan pekerjaan bagi setiap penganggur pada bulan Januari, bersama-sama dengan inflasi yang sangat tinggi. Kedua-dua faktor ini membuatkan the Fed berbelah bahagi dalam menaikkan kadar faedah.
 Tetapi kejatuhan dua bank serantau baru-baru ini telah mencetuskan kebimbangan penularan dalam sektor perbankan, menjejaskan pasaran saham dan menjejaskan prospek ekonomi.
Pasaran kewangan telah goyah antara kadar kenaikan Fed sebanyak suku mata dan menghentikan kempen mengetatkan dasar monetari dengan penggubal dasar akan bertemu Selasa dan Rabu depan.
Pada minggu lepas, pemain pasaran bertaruh pada kenaikan kadar 50 mata asas. Jangkaan itu dinilai kembali selepas kerajaan melaporkan ekonomi menambah 311,000 pekerjaan pada bulan Februari, tetapi dengan kenaikan gaji semakin perlahan dan kadar pengangguran meningkat kepada 3.6% daripada 3.4% pada Januari.
Bank pusat A.S. telah menaikkan kadar faedah semalaman penanda arasnya sebanyak 450 mata asas sejak Mac lalu daripada hampir sifar kepada julat 4.50%-4.75% semasa.
Laporan tuntutan itu juga menunjukkan bilangan orang yang menerima faedah selepas minggu awal bantuan, proksi untuk pengambilan pekerja, menurun 29,000 kepada 1.684 juta pada minggu berakhir 4 Mac. Apa yang dipanggil tuntutan berterusan kekal rendah, menunjukkan beberapa pekerja yang diberhentikan boleh mudah mencari kerja baru.


Adakah Minggu Ini Akan Menyaksikan Pemulihan Harga Minyak Mentah?

Minyak mentah mengukuh di sesi Asia selepas pengumuman data pembuatan dari pengimport kedua terbesar dunia itu sedikit menyimpang dari jangkaan.
Di New York Merchantile Exchange, minyak mentah bagi penghantaran bulan September berubah kepada $ 41.59 setong selepas mencatat kerugian awal. Di ICE Futures Exchange di London, minyak Brent bagi penghantaran Oktober juga mencatat lonjakan sebanyak 0.28%.
Pada masa yang sama, Indeks Pembuatan Caixin melaporkan bacaan melebihi jangkaan pada bulan Julai iaitu 50.6.
Sebelum itu, China juga mengeluarkan Data Pembuatan Separuh Siap oleh Biro Perangkaan Negara dan Persekutuan Logistik dan Pembelian China bagi bulan Julai. Data ini hanya menunjukkan nilai 49.9 daripada jangkaan 50.
Pada minggu depan, Amerika Syarikat bakal melaporkan data gaji bukan perladangan dan data ISM. Data simpanan mingguan Amerika Syarikat pada Selasa dan Rabu bakal menyaksikan data terkini bekalan dan permintaan.
 Minggu lepas, niaga hadapan minyak pada akhir sesi dagangan Jumaat dicatat lebih tinggi. Data ini kembali pulih selepas harga jatuh ke paras terendah dalam tempoh lebih dari 3 bulan berturut-turut berikutan lebihan bekalan.
Pembekal minyak, Baker Hughes berkata pada hari Jumaat bahawa bilangan pelantar penggerudian minyak di Amerika Syarikat meningkat sebanyak 3 hingga 374 buah. Peningkatan ini merupakan peningkatan kelapan dalam 9 minggu berturut-turut.
Menurut Pentadbiran Maklumat Tenaga Amerika Syarikat, inventori meningkat sebanyak 452,000 tong minggu lepas. Walaupun musim memandu sedang memuncak di Amerika Syarikat, stok petrol masih melonjak tinggi melebihi julat purata.
Laporan juga menunjukkan bahawa jumlah inventori minyak mentah meningkat sebanyak 1.7 juta tong. EIA menganggap jumlah ini sebagai paras yang tertinggi dalam tahun ini.

Anda nak tahu skim pelaburan “scam” paling terkenal dalam sejarah? Apa kata klik artikel ini. Moga hari ini lebih bermanfaat!


Kadar Pengangguran UK Berkurangan Ke Paras Terendah 42-Tahun Lalu

Kadar pengangguran di UK semakin baik dengan data berkurangan dari 4.6% kepada 4.5% pada Mei berbanding pasaran yang menjangka kadar tersebut tidak berubah dari 4.6%. Bacaan terbaru ini merupakan yang terendah sejak tahun 1975.
Pekerjaan meningkat kepada 175,000 dalam jangka masa tiga bulan sehingga Mei dan 324,000 sepanjang tahun ini. Claimant count iaitu tuntutan faedah pengangguran hanya meningkat 6,000 pada Mei berbanding sebelum ini 7,500 dan jangkaan pasaran sebanyak 10,000.
Fokus utama bagi data pekerjaan UK ini ialah data purata pendapatan yang merekod kenaikan 1.8% sejajar dengan jangkaan.
 Secara keseluruhan, data hari ini mampu meningkatkan keyakinan bahawa kadar kenaikan pendatan semakin meningkat di samping keadaan pasaran pekerjaan yang semakin ketat. Secara teori, pasaran pekerjaan yang semakin baik dengan kadar pengangguran yang semakin rendah akan menolak pendapatan ke atas.
Bank of England (BoE) pula dilihat akan melihat data-data tambahan sebelum benar-benar yakin kepada pertumbuhan semasa. Hal ini berikutan aktiviti ekonomi yang semakin perlahan dan data perbelanjaan pengguna yang merosot.
Timbalan Gabenor BoE, Ben Broadbent pada Selasa mengatakan adalah terlalu awal untuk menaikkan kadar faedah, kerana keadaan semasa sektor perniagaan di UK.
Walaubagaimanapun, Sterling mengukuh selepas data ini dikeluarkan dan memulih dari kejatuhan awal.


News Penting yang Berpotensi Memberi Impak Besar Buat Pasaran Minggu Ini (20-24 Februari 2017)

Seminggu yang lepas menyaksikan US Dollar bergerak ke semua arah. Namun persoalannya, ke mana pula hala tuju matawang gergasi itu minggu ini?
Teruskan bersama kami untuk kemaskini data-data penting buat sepanjang minggu ini.
1.Data GDP UK- 22 Februari 2017 (Rabu, 5.30am)
Penilaian KDNK kali kedua bagi suku ketiga tahun 2016 mengesahkan jangkaan awal pengembangan sekitar 0.5 peratus. Dalam masa yang sama, perbelanjaan pengguna terus menjadi kuasa utama di sebalik pertumbuhan UK. Kelemahan Pound juga dikatakan punca eksport mengatasi aktiviti import di negara ini. Ahli ekonomi meramalkan pertumbuhan di UK akan menjadi perlahan kepada 1.4 peratus pada tahun 2017 daripada 2.1 peratus pada tahun 2016 berikutan kos sara hidup yang lebih tinggi.

 Data Inventori Minyak Mentah AS- 24 Februari 2017 (Jumaat, 12.00am)

Stok minyak mentah di AS melonjak kepada 9.5 juta tong pada minggu berakhir 10 Februari 2017. Peningkatan ini disebabkan oleh penurunan permintaan bagi petrol. Walau bagaimanapun, ahli ekonomi percaya permintaan akan semakin meningkat dalam tempoh yang akan datang. Permintaan keseluruhan untuk petrol dalam tempoh empat minggu lepas menurun sebanyak 5.3 peratus kepada 8.43 juta tong sehari.
 3.Minit Mesyuarat FOMC- 23 Februari 2017 (Khamis, 3.00am)
Sebelum ini, Fed telah meluluskan peningkatan kadar kali pertama selepas mendapat reaksi positif pasaran mengenai kemenangan Donald Trump di dalam pilihanraya pada November lalu. Trump sebelum ini meramalkan pertumbuhan yang lebih agresif disamping membelanjakan sebanyak $1 Trillion bagi menambahbaik infrastruktur. Bagaimanapun, unjuran ekonomi masih kekal tidak berubah dengan jangkaan sebanyak 2.1 peratus pada tahun 2017 berbanding dengan anggaran sebanyak 2 peratus pada bulan September.
4.Tuntutan Pengangguran di AS- 23 Februari 2017 (Khamis, 9.30am)
Bilangan individu di Amerika yang memfailkan faedah ini meningkat sebanyak 5,000 kepada 239,000 pada minggu 5 Februari hingga 11 Februari. Penganalisis menganggarkan bilangan ini meningkat sebanyak kepada 242,000 tuntutan baru minggu ini.
5.Ucapan Philip Lowe- 23 Februari 2017 (Khamis, 5.30am)
Gabenor RBA iaitu Philip Lowe akan memberikan ucapan di hadapan Jawatankuasa Tetap Ekonomi Dewan Rakyat di Sydney. Gabenor itu sebelum ini menggesa lebih banyak pelaburan infrastruktur dibuat oleh Kerajaan Pusat dalam meningkatkan aktiviti ekonomi. Dalam masa yang sama, Philip Lowe juga dikatakan menentang dasar Donald Trump terhadap halangan perdagangan dengan menyatakan bahawa Australia adalah sebuah negara yang mendapat manfaat daripada sistem perdagangan terbuka.
US Dollar Kembali Melonjak Selepas Cuti Umum di AS!


GBP/USD Hari-Hari Naik Weh!

Pound Sterling kekal melonjak kukuh pada dagangan Khamis semalam dengan harapan pasaran terhadap rundingan Brexit.
Dilaporkan Ketua Perunding Brexit EU, Michel Barnier memaklumkan bahawa persetujuan rundingan akan dicapai pada Jumaat.
Namun pelabur tetap berwaspada dengan pandangan negatif Perdana Menteri UK Boris Johnson terhadap keputusan akhir rundingan.
Selain itu, Menteri Kabinet Britain Michael Gove mengulangi bahawa masih terdapat jurang untuk beberapa perkara dalam rundingan.
Pasaran masih tertumpu terhadap perkembangan Brexit yang dilihat memberi impak besar terhadap pergerakan Pound sementara keputusan mesyuarat bank pusat England semalam tidak memberi kesan yang ketara.
Pada carta harga bagi pasangan mata wang GBP/USD, harga sekali lagi pamerkan lonjakan pada dagangan Khamis semalam mencapai paras ketinggian terbaru minggu ini mencecah 1.36200.
 Namun, penurunan harga kembali berlaku sehingga dagangan yang bersambung ke sesi Asia pagi ini menuju zon RBS (resistance become support) 1.35000.
Penganalisis pasaran kekal menjangkakan harga meneruskan kenaikan dalam trend bullish untuk terus mencatatkan paras ketinggian terbaru. Namun, faktor aktivit profit-taking pada kebiasaan penghujung minggu berkemungkinan menyaksikan penyusutan harga.
Sekiranya harga turun lebih rendah di bawah zon RBS 1.35000, penurunan lebih rendah menuju zon tumpuan pada 1.34000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Akan Cuba Untuk Atasi Paras Ketinggian Minggu Lalu?

Pound Sterling pamerkan prestasi dagangan yang baik pada minggu lalu disokong oleh keyakinan pelabur terhadap jangkaan pemulihan ekonomi di UK.
Angka jangkitan virus semakin menurun dibendung oleh program vaksinasi yang dipergiatkan. Dilaporkan lebih 5 juta rakyat UK telah menerima dos kedua vaksin yang melibatkan sekitar 10% populasi negara mereka.
Carta harga pasangan mata wang GBP/USD telah memaparkan kenaikan positif selepas harga melepasi paras 1.38000 yang turut didorong oleh penyusutan US dolar dalam pasaran.
Menjelang laporan data pekerjaan NFP minggu lalu, US dolar telah bergerak susut dipengaruhi oleh penurunan ketara pada hasil perbendaharaan 10-tahun- Amerika Syarikat (AS).
Namun selepas mencatat paras ketinggian 1.38500 di awal sesi Eropah pada Jumaat, harga ditekan lebih rendah semula susulan bacaa yang baik pada laporan pekerjaan NFP AS.
Penurunan harga walau bagaimanapun masih disokong oleh paras sokongan Moving Average 50 (MA50) pada rangka masa 1 jam yang kekal memberi isyarat untuk trend bullish.
 Pergerakan harga perlahan pada sesi Asia dan Eropah hari ini dengan kebanyakan bank-bank masih ditutup sempena Easter Holiday. Sesi New York akan menjangkakan pergerakan harga yang lebih agresif.
Sekiranya harga membuat kenaikan lebih tinggi berbanding minggu lalu, rintangan awal pada 1.38700 perlu ditembusi sebelum harga meneruskan pendakian menuju zon 1.4000.
Namun jika harga menjunam lebih rendah, paras 1.37000 akan menjadi zon support buat harga sebelum penurunan lebih rendah akan menuju ke paras 1.36000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 13/12/2018

Perkembangan positif pada isu Brexit berikutan undian no-confidence yang memihak kepada Perdana Menteri Britain, Theresa May turut memberikan sokongan terhadap pengukuhan nilai matawang EURO. Selain itu, perkembangan di zon Eropah berkenaan isu bajet Itali, kerajaan Itali dilaporkan telah bersetuju untuk mengurangkan sasaran defisit belanjawan mereka untuk tahun hadapan dan menjangkakan Suruhanjaya Eropah akan menerima cadangan belanjawan baru tahun 2019 yang telah dikemaskini untuk kali ini. Sementara di Amerika Syarikat pula, kadar inflasi tahunan telah mencatatkan penurunan seperti jangkaan pasaran ke paras 2.2% untuk bulan November berbanding 2.5% pada Oktober lalu. Diteliti pergerakan harga pada chart pasangan matawang EUR/USD pada dagangan semalam, harga telah membuat kenaikan sekitar 70 pips melepasi paras Magic Pivot sehingga ke paras resistance MagicS1 pada indicator Moshed Magic Line semalam.
Pada sesi pasaran Asia hari ini, harga dilihat bergerak lemah di sekitar paras harga 1.13700 sehingga ke penghujung sesi. Jika harga menyambung kenaikan yang dilakukan semalam, harga akan menuju ke paras resistance 1.1399 (MagicR1) sebelum kenaikan lebih tinggi akan menguji zon ketinggian semasa pada chart EUR/USD sekitar resistance 1.1430 (MagicR2). Jika harga berjaya mengatasi kenaikan daripada paras tersebut, jangkaan harga mampu untuk mencapai paras ketinggian yang baru di sekitar paras 1.1473 (MagicR3).
Namun jika harga dilihat membuat penurunan melepasi paras Magic Pivot 1.1356 hari ini, harga bakal menuju ke paras support 1.1325 (MagicS1). Seterusnya, terdapat paras resistance yang berada lebih rendah dilihat turut akan menjadi tumpuan harga untuk penurunan yang diteruskan iaitu pada paras 1.1282 (MagicS2). Sekiranya paras support tersebut masih mampu dilepasi harga, harga bakal mencari paras terendah yang baru di paras lebih rendah sekitar 1.1251 (MagicS3).
 Terus ikuti perkembangan ekonomi dan politik di zon Eropah serta isu Brexit yang akan terus mempengaruhi pergerakan nilai matawang EURO dan khususnya pada chart EUR/USD. Tumpuan pasaran adalah terhadap pengumuman kadar faedah oleh ECB pada malam ini. Lihat paras-paras tumpuan harga pada chart EUR/USD dengan menggunakan indicator Moshed Magic Line sebagai rujukan tambahan dalam analisis teknikal harian anda.

Paras support: 1.1325, 1.1282, 1.1251.
Paras resistance: 1.1399, 1.1430, 1.1473.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/CAD Masih Teruskan Penurunan Selepas Terjunan Harga Minggu Lalu

Dolar Kanada merupakan mata wang yang sensitif terhadap perkembangan pasaran mintah mentah global berikutan minyak mentah menjadi eksport utama di Kanada.
Mesyuarat negara-negara pengeksport petroleum bersama sekutu (OPEC+) pada minggu ini telah sepakat untuk meneruskan rancangan bagi meningkatkan pengeluaran minyak dan optimis pasaran mampu menyerap tawaran tambahan.
Justeru, pertambahan bekalan bakal menurunkan harga minyak mentah sekaligus turut memberi kesan penyusutan pada nilai dolar Kanada.
Namun laporan terbaru dilihat kembali menyumbang pada kenaikan semula harga minyak mentah ekoran kebimbangan terhadap gangguan pengeluaran di Teluk Mexico.
Oleh itu pergerakan harga pada carta pasangan mata wang USD/CAD memaparkan penurunan menunjukkan dolar Kanada lebih mendominasi berbanding US dolar.
Di samping itu juga, pelabur berwaspada terhadap pergerakan US dolar yang dijangka berterusan lemah dengan perhatian yang diberikan terhadap laporan data pekerjaan NFP Amerika Syarikat (AS) yang bakal diterbitkan pada sesi New York sebentar lagi.
Justeru, US dolar sebenarnya lebih kehilangan kekuatannya di samping ‘terluka’ oleh ucapan dovish Pengerusi Federal Reserve (Fed) Jerome Powell pada persidangan Jackson Hole tempoh hari.
 Selepas harga dilihat susut di bawah zon support 1.26000 semalam, harga jatuh lebih rendah dan mendatar pada zon 1.25500 sehingga dagangan bersambung ke awal sesi Eropah hari ini.
Penurunan lebih rendah yang bakal diteruskan dilihat akan menguji beberapa paras tumpuan sebelum mencecah ke zon support sekitar 1.24000.
Jika kenaikan harga berlaku dan melepasi semula zon 1.26000, isyarat awal perubahan trend bullish itu akan kembali menjangkakan kenaikan lebih tinggi harga semula.
Rintangan awal pada 1.27000 bakal diuji dahulu untuk harga meneruskan kenaikan ke paras 1.28000 sekiranya sentimen pasaran terbaru mula mengubah arah pergerakan harga.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


News Impak Tinggi Tumpuan Pasaran Minggu Ini (02- 06 Oktober)

US dolar tidak banyak berubah berbanding enam matawang lain seperti yang ditunjukkan dalam indeks US dolar pada Jumaat. Walaupun begitu, greenback (US dolar) masih mengakhiri bulan September dengan keuntungan yang pertama sejak tujuh bulan lalu.
Indeks US dolar yang mengukur kekuatan greenback berbanding matawang-matawang lain tidak banyak berubah pada Jumaat, tetapi untuk keseluruhan minggu lalu indeks ini berjaya naik sehingga 0.99%. Manakala untuk September naik 0.27%.
US dolar sedikit jatuh pada Jumaat apabila data proksi kepada inflasi iaitu perbelanjaan peribadi meleset daripada jangkaan pada Ogos. Hal ini sedikit menghakis keyakinan terhadap kenaikan kadar faedah Fed pada Disember yang mana data Core-PCE dikatakan sebagai bacaan inflasi pilihan utama The Fed.
Untuk minggu ini, sudah tentu tumpuan akan terarah kepada data NFP (non-farm payroll) yang akan menjadi perhatian utama pasaran minggu ini. Selepas data PCE yang meleset minggu lalu, data ini akan mengesahkan sama ada kenaikan US dolar sejak tiga minggu lepas adalah kukuh ataupun sebaliknya.
Selain itu, komen-komen dari beberapa ahli The Fed juga perlu diberi perhatian minggu ini untuk US dolar. Berikut merupakan kalendar ekonomi yang perlu diberi perhatian sepanjang minggu ini.
1) Data dan Event tumpuan dari Amerika Syarikat (US Dolar)
ISM Manufacturing PMI (Isnin, 10 pm)
Ucapan Fed Kaplan (Selasa, 2 am)
Ucapan Fed Powell (Selasa, 8.30 pm)
ADP- non farm employment change (Rabu, 8.15 pm)
ISM Non-Manufacturing PMI (Rabu, 10 pm)
Ucapan Janet Yellen (Khamis, 3.15 am)
Unemployment claims (Khamis, 8.30 pm)
Ucapan Fed Powell (Khamis 9.15 pm)
Ucapan Fed Harker (Khamis, 10 pm)
* Data NFP : Average hourly earnings (Jumaat, 8.30 pm)
                     Non-Farm Employment change (Jumaat, 8.30 pm)
                     Unemployment Rate (Jumaat, 8.30 pm)
Dari ketiga-tiga data NFP di atas, tumpuan adalah kepada ‘average hourly earnings’, kerana data pendapatan gaji ini dilihat sebagai penentu kepada inflasi di US.
2) Data dan Event tumpuan di Zon-Eropah (Euro)
 Ucapan Mario Draghi (Khamis, 1.15 am)
ECB policy meeting accounts (Khamis, 7.30 pm)
ECB policy meeting accounts ini akan menunjukkan maklumat yang lebih lanjut tentang penetapan polisi monetari ECB pada 7 September lalu.
3) Data dan Event tumpuan UK (GBP)
Manufacturing PMI (Isnin, 4.30 pm)
Construction PMI (Selasa, 4.30 pm)
Services PMI (Rabu, 4.30 pm)
Ucapan BoE McCafferty (Jumaat, 12.00 am)
Ucapan BoE Haldane (Jumaat, 1.30 am)
Penting untuk kita lihat prestasi semasa sektor pembuatan dan perkhidmatan (manufacturing & service PMI) di UK bagi menentukan kesan Brexit kepada sektor ekonomi penting di UK ini khususnya perkhidmatan.
Ucapan dariapada dua ahli Bank of England McCafferty dan Haldane ini penting untuk mendapatkan isyarat tentang kenaikan kadar faedah di masa akan datang.
4. Penetapan polisi monetari Australia RBA (AUD)
Penetapan polisi monetari bank pusat Australia ini akan dibuat pada Selasa pukul 11.30 pagi dan dijangka pendirian RBA adalah neutral. Dalam ucapan gabenor Philip Lowe baru-baru ini, beliau menegaskan kadar faedah akan kekal untuk masa ini. Namun, komen terhadap nilai Aussie dolar akan jadi tumpuan. Pasaran akan melihat bagaimana perhatian bank pusat terhadap nilai Aud ketika ini.
Data retail sales (Khamis, 8.30 am)
Trade Balance (Khamis, 8.30 am)
5. Data pekerjaan Kanada (CAD)
Data ini akan dikeluarkan pada Jumaat serentak dengan data pekerjaan NFP Amerika Syarikat. Pasaran akan melihat prestasi semasa pasaran pekerjaan di Kanada khususnya dalam komponen pekerjaan sepenuh-masa (full-time).


BOC Kekalkan Kadar Faedah, USD/CAD Menjunam Lebih 100 Pips!

Dolar Kanada mengukuh pada sesi New York semalam setelah bank pusat Kanada mengekalkan kadar faedah pada mesyuarat polisi monetari untuk edisi Disember.
Bank of Canada (BOC) kekalkan kadar faedah di paras 1.75% tidak berubah dan menambah lagi dengan kenyataan bernada hawkish yang meningkatkan lagi keyakinan pelabur.
Dengan berdasarkan data-data ekonomi semasa, bank pusat melihat ekonomi Kanada berkembang baik dan ini akan mengurangkan lagi situasi pelonggaran dasar oleh bank pusat.
Melihatkan pergerakan dolar Kanada pada carta harga khususnya pada pasangan matawang USD/CAD, harga telah mencatatkan penurunan lebih 100 pips untuk dagangan harian.
Harga yang menguji paras halangan Moving Average 50 (MA50) di bawah paras tumpuan 1.33000, kemudiannya telah mencatatkan penurunan awal pada sesi Eropah menuju zon RBS (resistance become support) sekitar 1.32700.
Penurunan lebih ketara harga berlaku pada sesi New York susulan keputusan penetapan kadar faedah oleh BOC diterbitkan.
 Harga menjunam sehingga melepasi paras lebih rendah di bawah 1.32000 menguji zon support pada dagangan November lalu.
Bersambung pada sesi pasaran Asia hari ini, harga masih dilihat meneruskan penurunan namun dengan momentum harga yang lebih perlahan. Penurunan terendah kini mencecah paras 1.31800 dan paras ini juga dilihat sebagai zon RBS (resistance become support) utama pada carta USD/CAD.
Jika harga berjaya meneruskan penurunan lebih rendah, harga dilihat akan menuju ke paras 1.31200 yang juga merupakan zon RBS di paras lebih rendah.
Namun pelabur berwaspada menantikan keputusan mesyuarat OPEC pada hari ini yang bakal pengaruhi dagangan Loonie.
Jika Loonie kembali diniagakan lemah, harga bakal melonjak kembali menuju paras tumpuan sekitar 1.32400 sebelum menguji semula zon SBR (support become resistance) 1.32700 sebelum ini.
Lihat gambar carta pasangan matawang USD/CAD di bawah untuk rujukan analisis teknikal anda.


RBA Bersedia Untuk Menurunkan Kadar Tunai Jika Keadaan Mendesak!

Aussie sedikit melonjak pada Selasa selepas mesyuarat bank pusat. Dalam masa yang sama, tumpuan masih diberikan kepada Bank of Japan bagi pengumuman semakan dasar.
AUD/USD meningkat kepada 0.03%, manakala USD/JPY juga melonjak dalam sesi Asia.
AUD/USD, 30 minit
 Reserve Bank of Australia dalam minit mesyuarat terbarunya mengatakan bahawa mereka bersedia untuk menurunkan kadar tunai lagi jika diperlukan. RBA juga dikatakan akan menilai manfaat kadar faedah yang lebih rendah terhadap risiko kewangan isi rumah.
US Dollar Index yang mengukur kekuatan US Dollar berbanding matawang utama yang lain kali terakhir dinilai pada 103.00.
Semalam, US Dollar dan kadar hasil perbendaharaan AS merosot namun masih disokong oleh peningkatan kadar sebelum ini.
Minggu yang Agak Tenang Buat Minyak Mentah


US Dolar Susut Ke Paras Terendah Ekoran Ketegangan AS-Iran Semakin Meruncing

Dolar USD diniagakan menyusut ke paras terendah dua bulan berbanding safe-haven yen didorong oleh ketegangan politik AS dan Iran yang semakin meruncing.
Terbaru, satu serangan peluru berpandu oleh Amerika Syarikat di lapangan terbang Baghdad yang telah mengorbankan beberapa nyawa termasuk Jeneral Iran Qassim Soleimi, ketua Pasukan Quds elit Iran.
Turut menjadi tumpuan pelabur adalah penerbitan data PMI pembuatan Amerika Syarikat tinjauan ISM pada malam ini yang dijangka terdapat peningkatan dalam sektor pembuatan AS.
Matawang pound didagangkan positif berbanding US dolar selepas susut pada dagangan semalam berikutan risiko no-deal Brexit kembali menjadi tumpuan pelabur memandangkan klausa mengenai larangan pelanjutan tempoh peralihan dalam rang undang-undang pengeluaran Brexit akan dibahaskan oleh ahli parlimen pada minggu depan.
 PM UK Boris Johnson masih menggunakan no-deal Brexit sebagai taktik rundingan dalam perbincangan perdagangan akan datang bersama Kesatuan Eropah (EU) apabila beliau tekad untuk keluar daripada EU sepenuhnya pada akhir tahun 2020 dengan tidak melanjutkan tarikh akhir tempoh peralihan Brexit.
Penerbitan bacaan akhir PMI pembuatan di UK menambah kesuraman, dengan menunjukkan pengeluaran kilang merosot pada bulan Disember pada kadar yang lebih cepat sejak 2012 ekoran daripada kelembapan ekonomi global dan ketidakpastian telah memberi kesan kepada permintaan serta perniagaan.
Sementara itu, bacaan akhir PMI pembuatan di Zon Eropah bagi bulan Disember juga menunjukkan penguncupan untuk bulan ke 11 berturut-turut meskipun mencatat sedikit peningkatan daripada anggaran awal.
Berikutan daripada itu, dolar euro jatuh lebih rendah berbanding USD pada dagangan sesi NY semalam yang juga turut didorong oleh pemulihan US dolar


EUR/USD Sendu, Pelabur Masih Ambil Sikap Berjaga-Jaga Menjelang NFP

Hasil perbendaharaan Amerika Syarikat (AS) 10 tahun tampaknya kembali melonjak untuk menguji paras rintangan 1.55% dan serba sedikit telah menyokong dolar greenback untuk kembali meningkat.
Susulan penerbitan data laporan pekerjaan NFP AS yang akan diterbitkan pada penghujung minggu ini dan isu Evergrande yang sedang berleluasa pada ketika ini terus membuatkan pelabur kekal berwaspada.
Meskipun data PMI perkhidmatan tinjauan ISM mempamerkan data positif pada sesi New York semalam, ia sama sekali tidak berupaya untuk merancakkan pergerakan harga.
Pelabur juga dilihat terus mengambil langkah berjaga-jaga terhadap laporan data pekerjaan ADP NFP yang akan diterbitkan pada malam ini dan bakal menjadi petunjuk kepada arah pergerakan seterusnya bagi USD.

Pada carta harga pasangan matawang EUR/USD, harga sedikit mendatar dan perlahan setelah pelabur terus mengambil langkah berwaspada terhadap berita-berita hangat yang akan diterbitkan minggu ini.
Pergerakan harga dilihat hanya berlegar-legar di zon SBR (support become resistance) 1.16000 bagi menantikan penerbitan laporan data pekerjaan NFP Amerika Syarikat (AS) pada Jumaat.
 Namun melihat kepada carta harga EUR/USD, harga telah dibendung untuk mempamerkan peningkatan yang lebih tinggi pada sesi New York semalam sebelum kembali catat penyusutan di penghujung sesi.
Isyarat awal pergerakan bullish yang lebih jelas bakal dinilai sekiranya harga berjaya menembusi semula zon SBR 1.16000 dan didagangkan di atas paras halangan Moving Average 50 (MA50) pada rangka 1 jam.
Kenaikan yang lebih tinggi bakal menuju ke zon SBR seterusnya sekitar 1.17000 yang merupakan zon junaman pada minggu lalu dan kekal menjadi zon tumpuan para pelabur untuk diuji.
Manakala jika harga kembali meneruskan rentak penurunan, harga berkemungkinan akan meluncur dalam menguji paras terendah 2021 pada paras 1.15700.
Tumpuan harga seterusnya yang lebih rendah akan terarah untuk mencecah zon sokongan 1.15000 dan sekali lagi merekodkan paras terendah yang terbaharu bagi tahun ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Menanti Arah Tuju Jelas, USD Nak Ke Mana?

Pasaran terus bergerak dengan volatiliti yang rendah, satu gerakan biasa dalam dua minggu terakhir bulan Disember.
Ini dapat disaksikan pada dagangan bercampur-campur US dolar berbanding pesaing utamanya.
Menyingkap situasi pasaran pada sesi New York, dolar greenback berhasil mendapat ransangan sementara daripada bacaan data keyakinan pengguna Amerika Syarikat yang lebih baik daripada jangkaan pada Disember.
Namun, raja mata wang itu kembali merosot pada sesi Asia dengan tumpuan pelabur kini beralih kepada bacaan akhir data keluaran dalam negara kasar (KNDK) untuk suku ketiga yang akan disiarkan pada sesi New York akan datang.
 Di sisi lain, dolar Aussie meningkat 0.3% untuk didagangkan sekitar harga 0.6730 berbanding US dolar yang menyusut, manakala pergerakan dolar New Zealand pula kekal terbatas pada 0.6300.
Pelabur tampaknya mengabaikan berita mengenai Presiden Rusia Vladimir Putin yang mengumumkan untuk meningkatkan potensi ketenteraan negara dan pertemuan Presiden Ukraine Volodymyr Zelensky dengan Presiden AS Joe Biden.
Dolar Kanada pula sedikit berubah, gagal memanfaatkan data inflasi Kanada yang menunjukkan angka lebih tinggi daripada jangkaan pada bulan November.
Sementara itu, mata wang euro kekal bergerak mendatar manakala pound mencatat kemerosotan berikutan data UK yang lemah apabila pinjaman kerajaan mencecah paras tertinggi pada bulan November.
Yen pula terus menguat apabila Bank of Japan (BOJ) melanjutkan pembelian bon kerajaan yang tidak berjadual untuk hari kedua berturut-turut.


9 Berita Forex Penting Tumpuan Pasaran Minggu Ini (18-22 Mei 2020)

Berikut merupakan data-data ekonomi penting yang akan menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Tiga komponen data pekerjaan yang menjadi tumpuan pelabur adalah data tuntutan pengangguran, indeks purata pendapatan 3 bulan serta kadar pengangguran di UK. Bacaan yang lemah akan terus memberi tekanan terhadap matawang Pound.
Sentimen Ekonomi ZEW (Selasa 5.00 Petang): Sentimen ekonomi di zon Eropah tinjauan ZEW khususnya di Jerman telah mencatatkan kenaikan pada bacaan sebelum ini. Bacaan terbaru dijangka akan diterbitkan di sekitar bacaan sebelumnya.
Data Inflasi UK (Rabu 2.00 Petang): Inflasi pengguna terus lemah dengan penurunan kepada 1.5% pada Mac dan terendah dalam tempoh 4 bulan. Dengan ekonomi yang masih bergerak perlahan, bacaan dijangka akan kekal rendah.
Data Inflasi Zon Eropah (Rabu 5.00 Petang): Bacaan awal bagi kadar inflasi di zon Eropah pada April menurun kepada 0.4% berikutan kelumpuhan ekonomi yang dialami terkesan oleh wabak covid-19. Bacaan akhir dijangka tidak berubah.
 Minit Mesyuarat FOMC (Khamis 2.00 Pagi): Minit mesyuarat FOMC akan menjadi tumpuan pelabur untuk butiran lebih terperinci selepas kadar faedah dikekalkan di paras 0.25% pada penghujung April lalu.
Data PMI Pembuatan dan Perkhidmatan UK (Khamis 4.30 Petang): Bacaan data terbaru diharapkan menunjukkan sedikit peningkatan setelah merudum ke paras terburuk pada April lalu berikutan pelaksanaan perintah berkurung di UK.
Data Tuntutan Pengangguran A.S (Khamis 8.30 Malam): Kadar tuntutan pengangguran di Amerika Syarikat semakin menunjukkan penurunan dari minggu ke minggu. Namun, kadar terbaru hampir 3 juta masih menunjukkan pasaran buruh yang terjejas.
Data PMI Pembuatan dan Perkhidmatan A.S (Khamis 10.00 Malam): Walaupun bacaan data terbaru dijangka meningkat, namun angka masih lagi di paras yang rendah menunjukkan sektor utama tersebut di fasa penguncupan.
Data PMI Pembuatan dan Perkhidmatan Zon Eropah (Jumaat 4.00 Petang): Pada bacaan April lalu, keseluruhan data PMI di zon Eropah menunjukkan penguncupan yang ketara dengan angka yang sangat rendah. Jika bacaan kali ini kekal menyusut, matawang Euro akan terus bergerak lemah dalam pasaran.


USD/CAD Catat Paras Ketinggian Terbaru Lagi Hari Ini

Pergerakan harga bagi pasangan matawang USD/CAD telah mencatatkan paras ketinggian terbaru pada hari ini ekoran penyusutan dolar Kanada yang didorong oleh kejatuhan harga minyak mentah.
Pasaran minyak mentah merosot berikutan kesan virus Wuhan di China bertambah buruk dengan jumlah angka kematian semakin meningkat hari ke hari.
Selain itu juga, peningkatan yang tinggi pada bacaan inventori minyak mentah Amerika Syarikat menambahkan lagi tekanan terhadap harga minyak.
Harga pada carta USD/CAD yang menguji zon resistance pada ketinggian 1.32000 akhirnya berjaya membuat kenaikan ke paras tertinggi terbaru 1 bulan.
Zon resistance 1.32000 telah diuji sepanjang minggu ini namun gagal ditembusi sebelum ini.
Jika bacaan data pertumbuhan GDP Amerika Syarikat yang diterbitkan pada malam ini positif, harga bakal meneruskan momentum kenaikan ke paras lebih tinggi.
 Pergerakan USD/CAD hari ini pada mulanya perlahan sepanjang sesi Asia sebelum kenaikan harga dipamerkan pada awal sesi pasaran Eropah.
Harga dilihat membuat kenaikan menuju paras ketinggian pada 1.32400 iaitu paras tumpuan terhampir sebelum menguji zon SBR (support become resistance) 1.32700.
Namun jika harga kembali membuat penurunan semula, paras 1.32000 akan kembali diuji yang membentuk zon RBS (resistance become support) yang baru.
Penurunan lebih rendah melepasi sokongan dinamik Moving Average 50 (MA50) akan menuju pula zon RBS pada 1.31600.
Dagangan Loonie dijangka akan turut dipacu oleh bacaan data pertumbuhan GDP Kanada yang akan diterbitkan pada sesi New York hari esok.
Lihat gambar carta pasangan matawang USD/CAD di bawah untuk rujukan analisis teknikal anda.


EUR/USD Mula Pamer Kenaikan Selepas Data NFP AS Mengecewakan

Setelah corak penurunan harga dipamerkan pada awal minggu disusuli pergerakan mendatar menuju penghujung minggu pada carta pasangan matawang EUR/USD minggu lalu, harga kembali menunjukkan kenaikan selepas laporan pekerjaan Amerika Syarikat (AS) diterbitkan pada Jumaat.
Laporan data pekerjaan NFP AS untuk bulan Disember mencatatkan pertambahan yang lebih rendah pada 145,000 pekerjaan meleset berbanding jangkaan 162,000 oleh pasaran. Angka tersebut jauh lebih rendah berbanding kenaikan drastik pada November pada 256,000 pertambahan pekerjaan dicatatkan.
Pergerakan harga pada EUR/USD mencatatkan kenaikan lebih 40 pips pada sesi New York Jumaat lalu sebelum menutup dagangan di sekitar paras 1.11100.
Harga yang kini berada di atas garisan sokongan Moving Average 50 (MA50) pada rangka masa 1 jam pergerakan EUR/USD, memulakan dagangan pada minggu ini dengan kenaikan yang dipamerkan seawal sesi Asia bermula.
Harga menguji paras ketinggian yang dicatatkan Jumaat lalu yang juga merupakan zon minor SBR (support become resistance).
Kenaikan lebih tinggi dijangka akan menguji trendline yang menjadi petunjuk trend harga masih bearish. Melepasi paras tersebut berkemungkinan memberi isyarat berlakunya perubahan trend.
 Namun, pasaran kini sedang menantikan acara tumpuan minggu ini iaitu perjanjian perdagangan antara Amerika Syarikat yang akan ditandatangani pada Rabu di White House.
Sentimen positif pasaran bakal kembali menyokong semula pengukuhan US dolar dalam pasaran.
Jika ini terjadi, harga pada carta EUR/USD bakal mempamerkan penurunan lebih rendah melepasi sokongan dinamik MA50 dan juga paras penting 1.11000.
Penurunan lebih rendah akan menuju zon support terdekat sekitar 1.10700 sebelum harga meneruskan penurunan ke paras lebih rendah.
Paras 1.10400 yang merupakan zon support pada Disember lalu akan menjadi destinasi tumpuan seterusnya.
Lihat gambar carta pasangan matawang EUR/USD di bawah untuk rujukan analisis teknikal anda.


Sentimen Terkini Pasaran Forex : Aset Safe-Haven Terkuat Pada Sesi New York

Matawang US dollar ketika ini melemah yang jelas dilihat pada indeks US dollar. US dollar jatuh selepas mencapai paras tertinggi 2018 berikutan kebimbangan pasaran terhadap isu perdagangan AS-China, khususnya selepas arahan Trump supaya import kereta disiasat.
Indeks US dollar yang mengukur kekuatan matawang greenback berbanding matawang utama yang lain susut 0.27% setakat pada pukul 8.52 malam. Indeks ini naik sehingga ke paras 94.00 buat pertama kali tahun ini pada sesi New York semalam.
Major pair EUR/USD membuat kenaikan sebanyak 0.29% dengan GBP/USD naik sebanyak 0.38%. USD/JPY pula susut 0.37%, USD/CAD naik 0.36% dengan USD/CHF membuat penurunan sebanyak 0.54%. AUD/USD dan NZD/USD masing-masing merekodkan kenaikan 0.04% dan 0.07%.
 Matawang paling kuat setakat ini adalah CHF dan Yen manakala matawang paling lemah adalah CAD. Dengan menggabungkan matawang paling kuat dan lemah, pair CAD/JPY jatuh sehingga 0.71% dan CHF/JPY jatuh 0.86% setakat pda pukul 8.56 malam.
Aset safe-haven seperti CHF, Yen dan emas membuat kenaikan dengan sentimen pasaran yang kurang baik disebabkan kebimbangan pasaran terhadap isu perdagangan AS-China. Berita terbaru yang memburukkan isu perdagangan global adalah gesaan presiden Trump untuk menaikkan cukai import kereta dan alat ganti sebanyak 25%.
Pada mulanya hari ini, pasaran yang dibuka pada sesi Asia disajikan dengan berita bahawa Trump mahu tindakan siasatan terhadap import automobil. Kini, dalam sesi Eropah menjelang pembukaan sesi New York kita mendapat berita bahawa Trump mahu mengenakan cukai import automobil sehingga 25%. Perkara-perkara ini lah yang menyebabkan peralihan pasaran kepada safe-haven kerana kebimbangan mereka terhadap perang perdagangan.


Pasaran Pekerjaan Amerika Semakin Kukuh, Tekanan Harga Sedikit Berubah

Laporan terbaru ringkasan komen dari Federal Reserve terhadap keadaan semasa ekonomi (Beige Book) telah dikumpulkan oleh The Fed cawangan Philadelphia. Menurut tinjauan, ekonomi secara keseluruhan berkembang pada kadar sederhana pada tempoh sehingga akhir Mei.
Sektor pembuatan juga terus berkembang pada kadar sederhana dan terdapat pertumbuhan yang berterusan di kebanyakan sektor perkhidmatan bukan-kewangan.
Dalam komponen perbelanjaan pengguna, ia didapati perlahan di kebanyakan sektor di mana jualan automobil juga perlahan.
Pasaran buruh semakin baik dengan beberapa wilayah menunjukkan kekurangan pekerja di dalam pasaran. Kebanyakan wilayah melaporkan pekerjaan terus bertambah pada kadar sederhana.
 Namun trend pertumbuhan kadar gaji sedikit perlahan.
Tekanan harga sedikit berubah berbanding sebelum ini dengan beberapa wilayah melaporkan kejatuhan harga beberapa barang akhir termasuk automobil.
The Fed kekal yakin dengan pasaran pekerjaan US, khususnya dengan tuntutan pengangguran di paras terendah. Namun, bank pusat kurang yakin dengan tren inflasi khususnya selepas laporan data-data yang perlahan. Tiada bukti yang signifikan kenaikan pantas dalam pertumbuhan kadar gaji.
Walaupun pasaran pekerjaan semakin baik, Beige Book ini secara keseluruhan tidak akan menunjukkan jangkaan yang tinggi kepada inflasi berikutan harga yang perlahan dalam barangan akhir. Tinjauan ini akan mengekalkan jangkaan bahawa The Fed akan menghentikan sementara kenaikan kadar selepas Jun jika kadar dinaikkan.


Jumlah Tuntutan Pengangguran Sedikit Berubah Minggu Lepas

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 1,000 tuntutan kepada 234,000 bagi minggu berakhir pada 07 April berbanding minggu sebelum itu yang mencatatkan jumlah 235,000 tuntutan yang telah dikaji semula.
Data yang dikeluarkan ini lebih rendah dari jangkaan penganalisis sebanyak 245,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 110 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurangan kepada 2.03 juta pada minggu berakhir 31 Mac.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.
Tiada reaksi pasaran yang signifikan selepas data ini dikeluarkan.


Analisis Teknikal AUD/USD – Timeframe H1 – 13/9/2018

Pergerakan harga bagi pasangan matawang AUD/USD pada minggu ini agak mendatar dan harga bergerak agak lemah hanya sekitar julat 40 pips. Namun pada sesi pasaran New York semalam, harga dilihat kembali membuat lonjakan ekoran nilai matawang AUD kembali menguat setelah ketegangan perang dagang antara AS-China dilihat sedikit reda. Harga melonjak terus ke paras resistance 0.7180 (MagicR3) semalam sebelum harga mula bergerak perlahan di zon SBR (support become resistance) pada paras 0.71700.
Pada sesi pasaran Asia hari ini, harga dilihat bergerak berhampiran paras resistance 0.7200 (MagicR1) pada indicator Moshed Magic Line hari ini. Jika harga meneruskan kenaikan, jangkaan harga akan menguji paras resistance 0.7236 (MagicR2) di mana di situ juga terdapat satu zon paras resistance sebelum ini yang menjadi tumpuan harga (0.72350). Seterusnya, jika harga mengekalkan momentum kenaikan yang dibuat, harga bakal menuju ke paras resistance 0.7289 (MagicR3) dan pasaran akan melihat reaksi harga pada paras major resistance di zon harga 0.73600.
 Sebaliknya, jika harga kembali membuat penurunan, harga berkemungkinan akan menuju ke paras support 0.7112 (MagicS1) dan menguji semula paras support sebelum ini di 0.70900 di mana harga belum menembusi (breakout) paras tersebut. Seterusnya, jika penurunan diteruskan, paras support yang dilihat akan menjadi tumpuan harga adalah pada paras support 0.7058 (MagicS2) dan seterusnya pada support 0.7023 (MagicS3).
Pantau data-data ekonomi di Australia dan Amerika Syarikat serta perkembangan perang dagang antara AS-China bagi membantu analisis anda bagi pasangan matawang AUD/USD. Dan juga, perhatikan paras-paras tumpuan pada indicator Moshed Magic Line bagi tambahan panduan untuk analisis teknikal anda.

Paras support: 0.7112, 0.7058, 0.7023.
Paras resistance: 0.7200, 0.7236, 0.7289.


Sentimen Pasaran : Tinjauan Undian Memihak Kepada Parti Konservatif – Pound Kukuh!

Matawang pound mengkuh kepada paras tertinggi 2 1/2 tahun lalu berbanding matawang euro pada hari Isnin apabila tinjaun mingguan yang dijalankan lebih memihak kepada parti Konservatif dan meramalkan parti tersebut akan memenangi pilihan raya umum.
Matawang pound juga mengukuh berbanding US dolar selepas pengundian yang dijalankan dalam akhbar Britain’s Sunday  meletakkan parti Boris Johnson sebagai peneraju. Walaupun jurang antara parti Konservatif dan parti-parti lain semakin mengecil sepanjang kempen dijalankan, namun perkara tersebut tidak membantutkan parti Konservatif untuk mengungguli parti-parti lain.
Menurut ketua strategi matawang global di Royal Bank of Canada, matawang pound sekali lagi mengukuh selepas konservatif undian mendapati majoriti memihak kepada parti Konservatif. Walaubagaimanapun, Jumaat ini akan akan menjadi penentuan sebenar.
Indeks US dolar yang mengukur dolar greenback berbanding enam matawang utama didagangkan susut sedikit sebanyak 0.09% pada paras 97.570 setakat jam 10.35 p.m.
 US dolar pada awalnya mencatat pengukuhan berikutan data pekerjaan yang kukuh namun kebimbangan terhadap perkembangan rundingan perdagangan A.S-China menyebabkan pergerakan matawang US dolar terbatas.
Penasihat utama ekonomi Rumah Putih, Larry Kudlow telah mengatakan pada hari Jumaat bahawa tarikh akhir iaitu Disember 15 masih lagi diamalkan iaitu dengan pengenaan tarif ke atas barangan China. Walaubagaimanapun Presiden Donald Trump menyatakan bahawa beliau gembira dengan perkembangan rundingan perdagangan dengan China.
Perkembangan terkini menunjukkan, terdapat laporan bahawa kerajaan China telah mengarahkan supaya semua peralatan dan perisian komputer asing dikeluarkan dari pejabat kerajaan dan institusi awam dalam tempoh tiga tahun, yang dijangka akan memberi tamparan hebat kepada syarikat-syarikat multinasional Amerika Syarikat seperti HP, Dell dan Microsoft.
Perkara ini dipercayai ini akan meningkatkan lagi kebimbangan pasaran terhadap rundingan perang dagang AS-China.


Cetus Panik! USD Terjun Mendadak Pada Sesi Eropah

Sesi pembukaan pasaran Eropah menyaksikan junaman drastik raja matawang US dolar yang menyusuli penurunan dalam hasil bon AS, di tengah kebimbangan yang meningkat terhadap varian baharu Covid-19.
Indeks dolar terjun ke paras harga 96.37 dari puncak tertinggi 16 bulan yang dicapainya sebelum ini pada 96.90, sekali gus memberi manfaat buat matawang safe-haven swiss franc dan yen untuk melonjak.
Matawang yen dan swiss franc melonjak 1% berbanding US dolar, di mana kejatuhan hasil bon AS 10 tahun ke tahap 1.50% telah memberi dorongan besar buat yen.
Selain ditekan dengan penyusutan hasil bon, USD juga terkesan oleh aktiviti pengambilan untung menjelang hujung minggu dan cuti Hari Kesyukuran di Amerika Syarikat.
 Euro menjadi satu-satunya matawang utama yang menonjol pada sesi Eropah dengan meningkat tinggi ketika kebanyakan matawang lain jatuh mengikuti US dolar.
Sementara matawang sensitif risiko, dolar Aussie dan kiwi pula terus terkesan dengan ancaman terbaru daripada varian B.1.1.529 yang dikatakan sangat mudah merebak dan mempunyai pelbagai mutasi.
Beberapa negara utama seperti AS, UK, Jepun dan Kesatuan Eropah (EU) telah mula memperketatkan langkah sekatan perjalanan dari Afrika Selatan untuk membendung penularan lebih luas.
Dalam pada itu, matawang pound turut jatuh ke paras terendah terbaru tahun ini di bawah 1.3300 susulan kebimbangan ini.
Dolar Kanada pula menjunam ke paras terendah dua bulan, dihimpit oleh kejatuhan harga minyak mentah dunia 8 minggu susulan kebimbangan varian baru Covid-19 akan mengancam permintaan bahan bakar global.


Sentimen Pasaran Gah Menjelang Sidang Kemuncak G-20, Matawang Safe-Haven Tertekan

Bermula dari sesi Asia, pasaran hari ini didagangkan dengan amat baik, dipandu oleh laporan bahawa Amerika Syarikat dan China bakal mencapai perjanjian perdagangan mereka pada sidang kemuncak G-20 hujung minggu ini.
Semalam, Setiausaha Perbendaharaan Amerika Syarikat (AS), Steven Mnuchin mengatakan rundingan perdagangan antara Amerika Syarikat dan China telah hampir 90% sempurna.
Komen beliau walaubagaimanapun dinyatakan semula bahawa beliau merujuk kepada keadaan rundingan dagang pada situasi sebelum ini antara dua ekonomi gergasi dunia itu.
 Ketika komen Mnuchin disiarkan semalam, pasaran menunjukkan reaksi di mana dapat dilihat penurunan ketara pada dagangan safe-haven Yen. Susulan hal ini, pelabur mula menjangkakan sentimen pasaran kembali pulih.
Matawang USD hari ini memanjangkan pemulihannya berikutan suasana pasaran yang semakin optimis terhadap perbincangan AS-China sekaligus menyebabkan jangkaan untuk pemotongan kadar faedah di Amerika Syarikat semakin pudar.
Di tempat lain, keyakinan ekonomi kawasan euro merosot lebih daripada ramalan pada bulan Jun, jatuh ke tahap paling rendah sejak 2016 memandangkan ketegangan perdagangan mendalam dan tinjauan yang lebih berhati-hati bagi ekonomi global menimbang pada sentimen perniagaan dan pengguna.
Untuk sesi dagangan seterusnya, pelabur akan memberi tumpuan pada data pertumbuhan KDNK Amerika Syarikat untuk bacaan akhir. Bacaan data ini akan memberi petunjuk terhadap kesihatan ekonomi semasa di AS.